
সর্বজনীন প্রাথমিক শিক্ষা কর্মসচ্চির আওতায় সরকার কর্তৃক বিনামন্ল্য বিতরণের জন্য । 
মু্রণে : 


ভূমিকা 


প্রাথমিক শিক্ষার গুণগত মান উন্নয়নের লক্ষ্যে প্রাথমিক শিক্ষা উন্নয়ন প্রকল্প (২য় পর্যায়) এবং 
জাতীয় শিক্ষাক্রম ও পাঠ্যপুস্তক বোর্ড, ঢাকা একটি বিস্তৃত কর্মপরিকল্পনা গ্রহণ করে। এ 
পরিকল্পনা অনুযায়ী প্রাথমিক শিক্ষাক্রম, পাঠ্যপুস্তক ও শিখন সামগ্রীর মল্যায়ন ও পরিমার্জন করা 
হয় এবং বিভিন্ন বিষয়ের নতুন পাঠ্যপুস্তক ও অন্যান্য পঠন-পাঠন সামগ্রী প্রণয়ন করা হয়। 
বৌদ্ধধর্ম শিক্ষা বিষয়ের জন্য চিহ্নিত শ্রেণীভিত্তিক অর্জনোপযোগী যোগ্যতার ভিত্তিতে জাতীয় 
শিক্ষাক্রম ও পাঠ্যপুস্তক বোর্ড, ঢাকা কর্তৃক নির্বাচিত এবং গণপ্রজাত$টু বাংলাদেশ সরকারের 
প্রাথমিক ও গণশিক্ষা 0১ হালয় কর্তৃক অনুমোদিত লেখকগণ চতুর্থ শ্রেণীর জন্য নতুন বৌদ্ধধর্ম শিক্ষা 
পাঠ্যপুস্তক রচনা করেন। কর্মশালার মাধ্যমে শ্রেণী শিক্ষক, শিক্ষক প্রশিক্ষক, বিষয় বিশেষজ্ঞ ও 
শিক্ষাক্রম বিশেষজ্ঞের সহায়তায় বইটির যৌক্তিক মল্যায়ন সম্পন্ন করা হয়। অতঃপর প্রফেশনাল 
কমিটি, এনসিসিসি এবং প্রাথমিক ও গণশিক্ষা 0১ হালয় পুস্তকটির চড়াও -অনুমোদন দেয় । 
বৌদ্ধধর্ম শিক্ষা কতিপয় আদর্শ ও নীতিমালার সমষ্টি । এ পাঠ্যপুস্তকে এসব আদর্শ ও 
নীতিমালার কিছু অংশ শ্রেণী উপযোগী সন্নিবেশ করা হয়েছে, যেগুলো কোমলমতি শিক্ষার্থীদের 
সুষ্ঠু ও সুন্দর নৈতিক জীবন গঠনের সহায়ক হবে । ধর্ম শিক্ষার মাধ্যমে মনুষত্যের বিকাশ, বন্ধুত, 
ভ্রাতৃত্ব ও সৌহার্দ গড়ে তোলা এর অন্যতম উদ্দেশ্য। এ পুস্তকে বিষয়বস্তুর উদ্দেশ্য ও 
শিখনফলের সার্বিক প্রতিফলন ঘটানোর চেষ্টা করা হয়েছে। পা্যপুস্তকটির নতুনত্ব হল 
যথাসম্ভব সহজ শব্দ ও ছোট ছোট বাক্য ব্যবহার করে বন্দনা, অস্টশীল ও মহাপুরুষদের জীবনী 
ইত্যাদি বিষয়ে শিক্ষার্থীদের সুস্পষ্ট ধারণা প্রদান করা । যথাস্থানে পাঠভিত্তিক চিত্র সংযোজিত 
হয়েছে। আশা করা যায় পুস্তকটি শিশুদের নিকট আকর্ষণীয় হবে । 

শিক্ষাক্রম উন্নয়ন একটি ধারাবাহিক প্রক্রিয়া। তাই, পাঠ্যবইয়ের উন্নয়নের জন্য ভবিষ্যতে এ 
প্রক্রিয়া অব্যাহত থাকবে । সংশ্লিষ্ট ব্যক্তিবর্গের সত্ব প্রয়াস ও সতর্কতা সত্তেও পুস্তকটিতে কিছু 
ত্রুটিবিচ্যুতি থেকে যেতে পারে । পরবর্তী সংস্করণে বইটি আরো সুন্দর, শোভন ও ব্রুটিমুক্ত করার 
চেষ্টা অব্যাহত থাকবে । 

এ বইটি রচনা, সম্পাদনা ও প্রকাশনার বিভিন্ন পর্যায়ে ধারা সহায়তা করেছেন তাদের সবাইকে 
জানাই আও রিক কৃতজ্ঞতা ও ধন্যবাদ । যেসব কোমলমতি শিশুদের জন্য বইটি রচিত হল, তারা 
উপকৃত হলে আমাদের সকল প্রয়াস সফল হবে বলে আমি মনে করি। 


প্রফেসর মোঃ মোস্তফা কামালউদ্দিন 
চেয়ারম্যান 
জাতীয় শিক্ষাক্রম ও পাঠ্যপুস্তক বোর্ড, ঢাকা 


অধ্যায় বিষয়বস্তু পৃষ্ঠা 
প্রথম অধ্যায় গৌতম বুদ্ধ ১-৯ 
দ্বিতীয় অধ্যায় ত্রিরতব ১০-১৭ 
তৃতীয় অধ্যায় বন্দনা ১৮-২৩ 
চতুর্থ অধ্যায় পজা ২৪-২৯ 
পঞ্ম অধ্যায় অফ্টশীল ৩০-৩৭ 
ষষ্ঠ অধ্যায় গাথা ৩৮-৪১ 
সপ্তম অধ্যায় সত্তর পিটক 8২-৪৫ 
অষ্টম অধ্যায় ধৰ্মীয় অনুষ্ঠান ৪৬-৫১ 
নবম অধ্যায় কর্ম ও কর্মফল ৫২-৫৬ 
দশম অধ্যায় চতুরার্য সত্য ৫৭-৬০ 
একাদশ অধ্যায় তীর্থস্থান ৬১-৭০ 
দ্বাদশ অধ্যায় জাতক ৭১-৮৩ 
ত্রয়োদশ অধ্যায় গৌতম বুদ্ধের শিষ্য ও প্রশিষ্য ৮৪-৯২ 


প্রথম অধ্যায় 


গৌতম বুদ্ধ 


তোমরা সিদ্ধার্থ গৌতমের জন্ম ও বাল্যকাল সম্পর্কে জেনেছ। এবার তার বিবাহ, 
গৃহত্যাগ ও বুদ্ধত্ব লাভের ঘটনা জানবে । 

কপিলাবস্তু ছিল শাক্য রাজ্যের রাজধানী । এ রাজ্যের রাজা ছিলেন শুদ্ধোদন এবং রাণী 
ছিলেন মহামায়া । সিদ্ধার্থ গৌতম ছিলেন তাদের একমাত্র সন্তান । সিদ্ধার্থ গৌতমের 
জন্ম হয়েছিল লুস্িনী কাননে । জন্মের সাত দিন পর তার মাতা মহামায়া মৃত্যুবরণ 
করেন । বিমাতা মহাপ্রজাপতি গৌতমী তাকে লালন-পালন করেন । শৈশব ও কৈশোরে 
তিনি ছিলেন খুবই চিন্তাশীল। সকল প্রাণীর প্রতি তার ছিল অসীম মমতা। এসময় 
থেকেই তার মনে উদয় হয় বৈরাগ্যভাব | 

সিদ্ধার্থ গৌতম কৈশোর পেরিয়ে ষোল বছরে পদার্পণ করলেন । তিনি এখন পূর্ণ যুবক । 
কিন্তু তাঁর সেই বৈরাগ্যভাবের কোনো পরিবর্তন হল না। বরং বেড়েই চলল। পিতা 
শুদ্ধোদন ভীষণ চিন্তিত হয়ে পড়লেন। একদিন রাজা অমাত্যদের ডাকলেন । তার 
চিন্তার বিষয় জানালেন । এ ব্যাপারে তাদের পরামর্শ চাইলেন । তারা সিদ্ধার্থ গৌতমকে 
বিবাহ বন্ধনে আবদ্ধ করার প্রস্তাব দিলেন। ছেলেকে গৃহমুখী করার জন্য রাজা এ 
প্রস্তাবে সম্মত হলেন । 

রাজা সিদ্ধার্থ গৌতমকে দিয়ে রাজকীয় উপহার বিতরণের ব্যবস্থা করলেন। রাজ্যের 
অভিজাত ঘরের বিবাহযোগ্যা সুন্দরী তরুণীরা এসে জড়ো হল। একে একে উপহার 
গ্রহণ করতে লাগল। উপহার সামগ্রী শেষ। এমন সময় উপস্থিত হলেন দেবদহ রাজকন্যা 
গোপাদেবী । তাকে সিদ্ধার্থ গৌতমের পছন্দ হল। তিনি নিজ হাতের আঙুল থেকে 


? 6906॥11 


অঙ্গুরীয় খুলে নিয়ে গোপাদেবীর আঙুলে পরিয়ে দিলেন। আনন্দ কোলাহলে মুখরিত 
হয়ে উঠল রাজপ্রাসাদ। বেজে উঠল শঙ্খধ্বনি। এক শুভদিনে শুভক্ষণে সিদ্ধার্থ 
গৌতমের সাথে গোপাদেবীর বিয়ে হল। রাজা শুদ্ধোদন ছেলেকে সংসারমুখী করতে 
পেরে নিশ্চিন্ত হলেন। 

হাসি আনন্দে কয়েক বছর কেটে গেল। সিদ্ধার্থ গৌতমের বয়স তখন উনত্রিশ বছর । 
হঠাৎ তার নগর ভ্রমণের ইচ্ছে হল। পিতা শুদ্ধোদন পুত্রের নগর ভ্রমণের ব্যবস্থা 
করলেন । সারথি ছন্দককে নিয়ে ঘোড়ার রথে চড়ে ভ্রমণে বের হলেন। ভ্রমণকালে তিনি 
চার নিমিত্ত দর্শন করেন । নিমিত্ত মানে কারণ বা বিষয়। 


সিদ্ধার্থ গৌতমের চার নিমিত্ত দর্শন 

ভ্রমণের প্রথম দিনে দেখতে পেলেন এক জরাজীর্ণ বৃদ্ধ । দ্বিতীয় দিন দেখলেন এক 
রোগগ্রস্ত ব্যক্তি । তৃতীয় দিন চোখে পড়ল একটি মরদেহ । কিছু লোক খাটিয়ায় সেটি 
বহন করে চলেছে। পেছনে চলেছে ক্রন্দনরত আত্মীয়-স্বজন । সিদ্ধার্থ গৌতম সারথিকে 
এসব দৃশ্যের কারণ জিজ্ঞেস করলেন। সারথি বলল- এগুলো হচ্ছে মানব জীবনের 
স্বাভাবিক পরিণতি ৷ তিনি মনে ভারী দুঃখ পেলেন । এসব দুঃখ থেকে মুক্তির কি কোনো 
উপায় নেই? ভ্রমণের চতুর্থ দিন। এবার চোখে পড়ল গৃহত্যাগী এক তরুণ সন্ন্যাসী । 
চোখে মুখে লেগে আছে হাসি। দুঃখের লেশমাত্র নেই। সিদ্ধার্থ গৌতম ভাবলেন- হ্যা, 
পেয়ে গেছি আমি আমার অভীষ্ট লক্ষ্য । তিনি তখন সংকল্প করলেন গৃহত্যাগের। এমন 
সময় তার নবজাত পুত্র রাহুলের জন্ম সংবাদ পেলেন। এ সংবাদে তিনি আরও অস্থির 
হয়ে পড়লেন । মনে হল- সংসারের স্নেহ মমতায় তিনি ক্রমেই জড়িয়ে পড়ছেন । 


সিদ্ধার্থ গৌতম পায়ে হেটে চললেন অনোমার কুলে কুলে । অতিক্রম করলেন অনেক 
বন-জঙ্গল-পাহাড়। সাত দিন সাত রাত এভাবে হেঁটে বৈশালী এসে পৌঁছলেন । সেখানে 
ছিল খষি আড়ার কালামের আশ্রম। তার কাছ থেকে শিক্ষা নিলেন। আসল উদ্দেশ্য 
সফল হল না। আশ্রম ত্যাগ করে বেরিয়ে পড়লেন । যাত্রা শুরু করলেন আবার । দেখা 
হল খাষি রামপুত্র রুদ্রকের সাথে । তার আশ্রমেও কাটালেন বেশ কিছু দিন। উভয় খাষির 
সান্নিধ্যে এসে ধ্যান-সমাধি সম্বন্ধে জ্ঞাত হলেন। কিন্তু দুঃখ থেকে মুক্তির কোনো 
সন্ধান পেলেন না। তাই তাদের পরিত্যাগ করে চলে গেলেন । 

এরপর তিনি অনেক জায়গা পরিভ্রমণ করলেন। এসে উপস্থিত হলেন গয়ার উরুবিৃ 
গ্রামে । এখানে পাচ জন ব্রাহ্মণপুত্রের সঙ্গে তার সাক্ষাৎ হল। এঁরা হলেন- কৌডডিণ্য, 
বস্প, ভদ্রিয়, মহানাম ও অশ্বজিত। তীরাও মুক্তি লাভের জন্য কঠোর তপস্যা করছিলেন । 
সিদ্ধার্থ গৌতম তাদের সাথে কঠোর তপস্যায় রত হলেন । অনাহারে দেহ জীর্ণশীর্ণ হয়ে 

গেল। চক্ষু কোটরাগত হল। একদিন তিনি মূৰ্ছিত হয়ে পড়লেন। নিকটে রাখাল 
বালকেরা গরু চরাচ্ছিল। সিদ্ধার্থ গৌতমের এ অবস্থা দেখে তাদের দয়া হল। গরুর দুধ 
দোহন করে খাওয়াল। দুধ পান করার পর তিনি দীর্ঘ নিঃশ্বাস ফেললেন । চোখ মেলে 
তাকালেন। বুঝতে পারলেন কঠোর তপস্যাতে শুধু দেহ ক্ষয় হয়। মুক্তি লাভ হয় না। 
কৃচ্ছরসাধন এবং ভোগবিলাস কোনোটাই মুক্তির পথ নয়। তাই তিনি বেছে নিলেন মধ্যম 
পথ । দেহ মন ঠিক রাখার জন্য খাদ্য গ্রহণ করতে লাগলেন । সিদ্ধার্থ গৌতমের আহার 
গ্রহণ ব্রাহ্মণপুত্রদের ভাল লাগল না । তারা তাকে ত্যাগ করে অন্যত্র চলে গেলেন। 
উরুবিলু গ্রামের পাশেই ছিল সেনানী গ্রাম। সেনানী পরিবারের কন্যা ছিলেন সুজাতা । পুত্র 
সন্তান লাভের আশায় তিনি বৃক্ষদেবতাকে পুজো দেওয়ার মানত করেছিলেন। তীর 
বাসনা পূর্ণ হল। এসময় সিদ্ধার্থ গৌতম ভিক্ষার জন্য বের হলেন। ক্লান্ত দেহে বেশি দূর 
যেতে পারলেন না। বিশ্রাম নেবার জন্য বসে পড়লেন একটি বড় অশ্রথ গাছের 
ছায়াতলে । পূর্ণা নামে সুজাতার এক দাসী ছিল। সে এসে খবর দিল, বৃক্ষদেবতা স্বয়ং 
বসে আছেন পুজো গ্রহণের জন্যে । সুজাতা নতুন বস্ত্র পরলেন। সোনার পাত্রে পায়সান্ন 
নিলেন। তা মস্তকে ধারণ করলেন । ডান হাতে নিলেন জলের কলস। দাসী পূর্ণাকে 
সাথে নিয়ে বৃক্ষের নিকট উপস্থিত হলেন। ভক্তি মনে পায়সান্ন তুলে দিলেন সিদ্ধার্থ 
গৌতমের হাতে । তারপর পবিত্র মনে তাকে করজোড়ে প্রণাম করলেন । বললেন- দেব, 
আপনার দয়ায় আমি পুত্র সন্তান লাভ করেছি। আমার মনোবাসনা পূর্ণ হয়েছে। অনুগ্রহ 
করে এ দীন সেবিকার সামান্য দান গ্রহণ করুন। 

সিদ্ধার্থ গৌতম সুজাতাকে বললেন- তোমার পুত্রের মঙ্জাল হোক। তবে আমি তো 
দেবতা নই। তোমাদের মতো রত্ত- মাংসে গড়া মানুষ । তোমার মনোবাসনার মতো 
আমার ইচ্ছাও পূর্ণ হোক। সুজাতা আবার তাকে ভক্তি ভরে প্রণাম করলেন। তারপর 
পূর্ণাসহ চলে গেলেন। 

সিদ্ধার্থ গৌতম তৃপ্তি সহকারে পায়সান্ন খেলেন । বৃক্ষটিকে প্রদক্ষিণ করলেন। এরপর 
স্বর্ণপান্রসহ নদীর তীরে এলেন । নদীতে নেমে স্নান করলেন। স্বর্ণপাত্রটি নদীর জলে 
ভাসিয়ে দিলেন। মনে মনে বললেন, আমি যদি বুদ্ধ হতে পারি তবে পাত্রটি উজানে 
চলবে। তিনি দেখলেন, পাব্রটি উজানে ভেসে চলেছে। এতে বুঝতে পারলেন, তিনি 
অবশ্যই বুদ্ধ হবেন। 

সিদ্ধার্থ গৌতম সেই অশৃখমূলে গভীর ধ্যানে মগ্ন হলেন । সংকল্প করলেন : 

এ আসনে দেহ মন যাক শুকাইয়া, 

অস্থি চর্ম মাংস সব যাক বিনাশিয়া। 

না লভিয়া বোধিজ্ঞান দুর্লভ জগতে, 

টলিবেনা দেহ মোর এ আসন হতে। 

এ সময় মার (মন্দ দেবতা) সিদ্ধার্থ গৌতমের ধ্যান ভাঙাতে চেষ্টা করল। কিন্তু বার 
বার ব্যর্থ হল। শেষে মারের তিন কন্যা রতি, আরতি ও তৃষ্ণা তাকে বিপথে নিতে 
চাইল। তাতেও ফল হল না। অবশেষে মার সসৈন্যে পলায়ন করতে বাধ্য হল। 
গৃহত্যাগের পর এরই মধ্যে সিদ্ধার্থ গৌতমের দীর্ঘ ছয় বছর কেটে গেল। 

সেদিন ছিল শুভ বৈশাখী পূুর্ণিমা। জোছনালোকিত ঝলমলে রাত। এ পূর্ণিমা রাতেই 
বুদ্ধত লাভ করলেন সিদ্ধার্থ গৌতম । তার বোধিসত্ত জীবনের অবসান হল। তৃষ্তাকে 
সমূলে বিনাশ করে তিনি হলেন বুদ্ধ । জগতে পরিচিত হলেন গৌতম বুদ্ধ নামে । তখন 

বুদ্ধত্ব লাভের পরপরই তিনি উচ্চারণ করলেন ৪ 
পুন পুন দুঃখ পেয়ে দেখা তব পেয়েছি এবার, 
হে গৃহকারক! গৃহ তুমি পারিবেনা রচিবারে আর । 
সংস্কার বিগত চিত্ত, তৃষ্ণা আজি পাইয়াছে ক্ষয় । 
(সংক্ষেপিত) 
যে অশৃখ বৃক্ষমূলে বসে তিনি বুদ্ধত লাভ করেন তার নাম হল বোধিবৃক্ষ। স্থানটি 
পরিচিত হল বুদ্ধগয়া নামে । বুদ্ধগয়া বৌদ্ধদের পবিত্র তীর্থস্থান। এতক্ষণ আমরা 


সিদ্ধার্থ গৌতমের বুদ্ধত লাভের ঘটনা জানলাম । পরবর্তীতে গৌতম বুদ্ধের ধর্ম প্রচার 
ও মহাপরিনির্বাণ সম্পর্কে জানতে পারবে । 


অনুশীলনী 
ক. সঠিক উত্তরে টিক (৭) চিহ্ন দাও : 
ক. ছয় বছরে খ. দশ বছরে 
গ. ষোল বছরে ঘ. কুড়ি বছরে 
২. সিদ্ধার্থ গৌতমের স্ত্রীর নাম কী? 
ক. সুজাতা খ. গোপাদেবী 


গ. বিশাখা ঘ. আরতি 

৩. সিদ্ধার্থ গৌতম কোন পূর্ণিমায় গৃহত্যাগ করেন? 


ক. বৈশাখী পূর্ণিমায় খ. আশ্বনী পূর্ণিমায় 

গ. মাঘী পূর্ণিমায় ঘ. আধাটী পূর্ণিমায় 
৪. খষি আড়ার কালামের আশ্রম কোথায় ছিল? 

ক. বৈশালীতে খ. শ্রাবস্তীতে 

গ. রাজগৃহে ঘ. সারনাথে 
৫. সুজাতা কোন পরিবারের কন্যা ছিলেন? 

ক. শাক্য পরিবারের খ. সেনানী পরিবারের 

গ. কোলীয় পরিবারের ঘ. সাধারণ পরিবারের 
খ. শূন্যস্থান পুরণ কর : 


১. সিদ্ধার্থ গৌতমকে --- করার জন্য রাজা এ প্রস্তাবে সম্মত হন। 
২. হঠাৎ তার নগর --- ইচ্ছে হল। 
৩. সারথি বলল- এগুলো হচ্ছে মানব জীবনের স্বাভাবিক --- 
৪. --- ও ভোগবিলাস কোনটাই মুক্তির পথ নয় । 
৫. তৃষ্কাকে সমূলে বিনাশ করে তিনি হলেন ---। 
গ. সংক্ষেপে উত্তর দীও : 
১. রাজা শুদ্ধোদনকে কারা সিদ্ধার্থ গৌতমের বিবাহের প্রস্তাব দেন? 

৫. 


৬ 


কোন রাজকন্যার সাথে সিদ্ধার্থ গৌতমের বিবাহ সম্পন্ন হয়? 
কোন পূর্ণিমায় সিদ্ধার্থ গৌতম গৃহত্যাগ করেন? 

অশ্ব কন্থক প্রাণ ত্যাগ করল কেন? 

কোন কোন সন্যাসীর সাথে সিদ্ধার্থ গৌতমের সাক্ষাৎ হয়? 
মারের তিন কন্যার নাম কী? 


ঘ. নিচের প্রশ্বগুলোর উত্তর দাও : 


০০ 


ভিন 


টি 


সিদ্ধার্থ গৌতমের বিবাহ সম্পর্কে লেখ । 

সিদ্ধার্থ গৌতমের চার নিমিত্ত দর্শনের বিবরণ দাও । 

সিদ্ধার্থ গৌতম কীভাবে গৃহত্যাগ করেছিলেন? 

সিদ্ধার্থ গৌতমকে সুজাতার পায়সান্ন দানের কাহিনীটি লেখ। 
বুদ্ধত্ব লাভের জন্য সিদ্ধার্থ কোন পথ অবলম্বন করেছিলেন? কেন? 
সিদ্ধার্থ গৌতমের বুদ্ধত লাভের ঘটনা বর্ণনা কর। 

বুদ্ধত লাভের পর তার উচ্চারিত গাথাটি আবৃত্তি কর । 


দ্বিতীয় অধ্যায় 


ত্রিরত্ন 


‘ত্র’ মানে তিন । ‘রত্ন’ অর্থ হীরা-মুক্তা, মণি-মাণিক্য, অমূল্য সম্পদ৷ কিন্তু এখানে 

ত্রিরত্ব বলতে বুদ্ধ, ধর্ম ও সঙ্ঘকে বোঝাচ্ছে। ত্রিরত্ব বৌদ্ধদের আরাধ্যধন ও শ্রদ্ধার 

পাত্র। বৌদ্ধরা ত্রিরত্বের প্রতি পূর্ণ আস্থা জ্ঞাপন করেন । ত্রিরত্নই শ্রেষ্ঠ শরণ । 

‘বুদ্ধ’ শব্দের অর্থ জ্ঞানী। যিনি জগতের সকল বিষয় অবগত হয়েছেন তিনিই বুদ্ধ। 

তার অপার মহিমা । জগতের কল্যাণের জন্যই বুদ্ধের আবির্ভাব । 'ধর্ম' অর্থ উপাসনা- 

পদ্ধতি, আচার-আচরণ, সুনীতি । বুদ্ধের ভাষিত উপদেশ বা বাণীই ধর্ম। ‘সঙ্ঘ’ অর্থ 

একতা, সমষ্টি । বৌদ্ধ ভিক্ষুদেরকে ‘সঙ্ঘ’ বলা হয়। তারা জগতের কল্যাণে ধর্মপ্রচার 

করেন। সত্যপথে চলার উপদেশ দেন । বুদ্ধের প্রচারিত বিমুক্তির পথ দেখান । 

বুদ্ধের নয় গুণ 

বুদ্ধ নয় গুণসম্পন্ন : যথা- তিনি অর্হৎ, সম্যক সম্ুদ্ধ, বিদ্যাচরণসম্পন্ন, সুগত, 

ব্রিলোকজ্ঞ, দম্য পুরুষের সারথি, দেব-মানবের শাস্তা, বুদ্ধ ও ভগবান । 

১. বুদ্ধ সকল প্রকার অরি বা শত্রুকে দমন করেছেন । তাই তিনি অর্হৎ নামে খ্যাত। 

২. বুদ্ধ সকল ধর্মের সমস্ত বিষয় অবগত হয়েছেন । তাই তাকে সম্যক সম্বুদ্ধ বলা 
হয়। 

৩. তিনি খদ্ধি অর্থাৎ অলৌকিক শক্তির অধিকারী ছিলেন। শীলাদি সদাচার গুণে 
ভূষিত ৷ তাই তিনি বিদ্যাচরণসম্পন্ন। 

৪. বুদ্ধ মহাপরিনির্বাণ লাভ করেছেন। তাই তাকে সুগত বলা হয়ে থাকে । 

৫. তিনি ব্রিলোকের (স্বর্গ, মর্ত, পাতাল) সকল বিষয় জ্ঞাত ছিলেন। তাই তিনি 
ত্রিলোকজ্ঞ। 

৬. বুদ্ধ দমনীয় পুরুষদের সর্বশ্রেষ্ঠ পরিচালক ছিলেন। তাই তিনি দম্য পুরুষের 
সারথি নামে অভিহিত। 

৭. বুদ্ধ ধর্মোপদেশ দিয়ে দেব-মানবের কল্যাণ সাধন করেন । তাই তিনি শাস্তা। 

৮. তিনি জগতের সমস্ত বিষয় অবগত হয়েছেন। সুপ্ত মানুষকে জাগ্রত করেন। 
তিনি সর্বশ্রেষ্ঠ জ্ঞানী । তাই তিনি বুদ্ধ নামে খ্যাত। 

৯. বুদ্ধ সমগ্র জীব জগতে সর্বশ্রেষ্ঠ । কারণ তিনি লোভ, দ্বেষ ও মোহ থেকে মুক্ত 
হয়েছেন । তাই তাকে ভগবান বলা হয়। 

বুদ্ধের এই নয়টি গুণ যারা ভাবনা করেন, তারা প্রীতি-সুখ অনুভব করেন । তাদের মনে 

অকুশল ভাব উৎপন্ন হতে পারে না। তোমরাও সর্বদা বুদ্ধগুণ স্মরণ করবে। তাতে 

তোমাদের মঙ্গল সাধিত হবে । 
ধর্মের ছয় গুণ 

ভগবান বুদ্ধ কর্তৃক ধর্ম সুব্যাখ্যাত, স্বয়ং দর্শনীয়, এ ধর্মের কাল ও অকাল নেই, “এসো 

এবং দেখো” বলার যোগ্য, “নির্বাণের অনুগামী” এবং বিজ্ঞজন' কর্তৃক প্রশংসিত। 

১. ভগবান বুদ্ধ কর্তৃক ধর্ম সুন্দরভাবে ব্যাখ্যা করা হয়েছে। এলোমেলোভাবে তিনি 
ধর্মোপদেশ প্রদান করেন নি। তিনি সকল মানুষের জন্য কল্যাণপ্রদ ধর্মদেশনা 
করেছেন। 

২. ভগবান বুদ্ধের এ ধর্ম স্বয়ং দেখার যোগ্য । অন্যের ব্যাখ্যার দ্বারা নয়, বরং নিজে 
আচরণ করেই উপলব্ধি করতে হয়। 

৩. এ ধর্ম আচরণ করার কোনো সময়-অসময় নেই। ক্ষণ, দিন, মাসের কোনো 
নির্দিষ্ট সময় নেই। যে কোনো সময় ধর্ম আচরণ করা যায়। ফল প্রদানেও 
কোনো কালসীমা নেই। 

এ ধর্মে কোন কল্পনার আশ্রয় নেই। অন্ধ বিশ্বাসেরও সুযোগ নেই। বুদ্ধ তার ধর্ম 
পবিত্র ও পরিশুদ্ধ কিনা এসে দেখার জন্য আহ্বান জানিয়েছেন । 

এ ধর্ম উর্ধ্বদিকে গমন করায়। এতে পাপের ছোয়া নেই। শুধু কুশল কর্ম 
সম্পাদন করার জন্য উপদেশ দেওয়া হয়েছে। এ ধর্ম মানুষকে নির্বাণের দিকে 
নিয়ে যায়। তাই এর নাম “উপনায়ক।” 

এ ধর্ম সাধারণ মানুষেরা সহজে উপলব্ধি করতে পারে না। কারণ এতে লোভ, 
দ্বেষ, মোহের স্থান নেই । শ্রদ্ধাবান বিজ্ঞ পুরুষগণ এ ধর্মের মধ্যে প্রবেশ করেন। 
তারপর প্রত্যক্ষ অভিজ্ঞতা দিয়ে এর গভীরতা অনুভব করেন। 


ধর্মের ছয়টি গুণ সর্বদা স্মরণ করবে । তাহলে অজ্ঞানতা বিদুরিত হবে। প্রজ্ঞাবান হবে। 


সঙ্ঘের নয় গুণ 


ভগবানের শ্রাবকসজ্ঘ সুপ্রতিপন্ন, খজু প্রতিপন্ন, ন্যায় প্রতিপন্ন ও সমীচীন প্রতিপন্ন ৷ তারা 
আহ্বানের যোগ্য, অতিথি-সৎকারযোগ্য ও দক্ষিণার উপযুক্ত পাত্র। অর্জলিবদ্ধ হয়ে 
বন্দনার যোগ্য ও শ্রেষ্ঠ পুণ্যক্ষেত্র। 


>. 


বুদ্ধের শিষ্যমণ্ডলী- ভিক্ষুরা সংসার ত্যাগ করে প্রকৃত পথ অবলম্বন করেছেন। 
তারা নির্বাণ প্রাপ্তির জন্য সাধনা করেন। তাই তারা সুপ্রতিপন্ন । 

তারা নির্বাণ লাভের সাধনা করার জন্য প্রতিজ্ঞাবদ্ধ । তারা আর্ধ-অফীঙ্গিক মার্গ 
অনুসরণ করেন । এজন্য তাদেরকে “ঝজুপ্রতিপন্ন” বলা হয়। 

আর্ধ-অক্টাঙ্গিক মার্গ সাধনা ছাড়া নির্বাণ লাভ সম্ভব নয়। তারা সঠিক পথে 
পরিচালিত হয়েছেন বলে ন্যায় প্রতিপন্ন । 

ভিক্ষুসঙ্ঘ উত্তম পথে অগ্রসর হয়েছেন বলে তারা “সমীটীন প্রতিপন্ন’ । 

যোগ্য । 

৬.  দৃরদেশ হতে জ্ঞাতিমিত্র আসলে আপ্যায়ন করা হয়। সঙ্ঘ সেভাবে আপ্যায়ন 
করার যোগ্য । 

৭. সঙ্ঘ দানগ্রহিতার মধ্যে শ্রেষ্ঠ । তারা দক্ষিণার উপযুক্ত পাত্র। তাই তারা শ্রেষ্ঠ 
পুণ্যক্ষেত্র । 

৮.  ভিক্ষুসঙ্ঘ বন্দনার যোগ্য। জোড় হাতে অভিবাদন করতে হয় বলে সঙ্ঘ 
অঞ্জলিকরণীয় । 

৯. পুণ্যফল লাভের জন্য সংঘ ছাড়া অন্য কোনো উর্বর ক্ষেত্র নেই। এজন্য সঙ্ঘকে 
জগতের শ্রেষ্ঠ পূণ্যক্ষেত্র বলা হয়েছে। 

সঙ্মের এ নয়টি গুণ স্মরণ করলে মন পবিত্র থাকে । তাদের প্রতি শ্রদ্ধা বাড়ে । তোমরা 

সর্বদা সঙ্ঘকে শ্রদ্ধা প্রদর্শন করবে । 


[0] ২ 
"হত 

ত্রিরত্ব-প্রশস্তি 


বাংলা পদ্যাকারে 


বুদ্ধগুণ 
ভগবান, অরহত, সম্যক স্ুদ্ধ, 
বিদ্যাচরণ সম্পন্ন, সুগত বিশুদ্ধ; 
লোকবিদ, দেব-নর শাস্তা শ্রেষ্ঠতর । 
এ নব গরিষ্ঠগুণে তিনি গরীয়ান, 
সে কারণে বলা হয় তাকে ভগবান । 
নির্বাণ অবধি আমি বুদ্ধের শরণে- 
গমন করিনু এবে ভক্তিযুত মনে । 
ধর্মগুণ 
সু-আখ্যাত ধর্ম এই বুদ্ধ-ভাষিত, 
সংদৃষ্টিক, অকালিক সাধু-প্রশংসিত। 
আসিয়া দেখার যোগ্য নির্বাণ-করণী, 
জ্ঞানীগণ বিদিতব্য মুক্তির সরণী । 
ধর্মই শরণ শ্রেষ্ঠ, অন্য নাহি আর, 
এই সত্যে জয় মঙ্গল হোক আমার । 
সঙ্ঘগুণ 
সুমার্গ সুপ্রতিপন্ন বুদ্ধ শিষ্যগণ, 
খজুপথ অনুগামী শ্রাবক সুজন । 
্যায়ধর্ম অনুগামী বুদ্ধপুত্রগণ, 
সমীচীন প্রতিপন্ন আর্ধ-পৃতজন । 


16980001॥ 

আহ্বান যোগ্য এসব সুজন, 

দানীয় গ্রহণে যোগ্য আরেক-রতন । 

দক্ষিণার শ্রেষ্ঠ পাত্র, অতীব মহান, 

অঞ্জলির যোগ্য তারা অতি গরীয়ান। 

জগতের অনুত্তর পুণ্যক্ষেত্রে সার, 

ভবে শ্রেষ্ঠ উত্তরণে দুঃখ পারাবার । 
বুদ্ধ জগদ্ণুরু। ধর্ম আমাদের অবলম্বন । সঙ্ঘ শ্রেষ্ঠ পুণ্যক্ষেত্র । সুতরাং ত্রিরত্বের প্রতি 
অটল বিশ্বাস রাখবে সর্বদা শ্রদ্ধা জাগ্রত করবে । ত্রিরত্বের প্রতি আস্থা থাকলে 
তোমাদের চলার পথ সুগম হবে । জীবন হবে সুন্দর ও ধন্য । 


অনুশীলনী 
ক. সঠিক উত্তরে টিক (৭) চিহ্ন দাও : 
১. ত্রিরত্ব বলতে কী বোঝ? 
ক. উপাসক, ধর্ম, সঙ্ঘ খ. বুদ্ধ, ধর্ম, সঙ্ঘ 
গ. সঙ্ঘ, বুদ্ধ, সন্ন্যাসী ঘ. ধর্ম, কর্ম, সঙ্ঘ 
২. বুদ্ধ শব্দের অর্থ- 
ক. জ্ঞানী খ. ধ্যানী 
গ. মানী ঘ. দানী 
৩. কে অরি বা শত্রুকে দমন করেন? 
ক. রাজা খ. মন্ত্রী 


গ. অর্হৎ ঘ. পণ্ডিত 

8. ধর্মের গুণ কয়টি? 


ক. তিনটি খ. চারটি 

গ. পীচটি ঘ. ছয়টি 
৫. কারা দক্ষিণার উপযুক্ত পাত্র? 

ক. ধনী খ. গরিব 

গ. সঙ্ঘ ঘ. অন্ধ 
খ. শূন্যস্থান পূরণ কর : 


১. জগতের কল্যাণের জন্যই --- আবির্ভাব । 
২. বৌদ্ধ ভিক্ষদেরকে --- বলা হয়। 
৩. ভগবান বুদ্ধ কর্তৃক --- সুব্যাখ্যাত। 
৪. ধর্মের --- গুণ সর্বদা স্মরণ করবে । 
৫. গমন --- এবে ভক্তিযুত মনে । 
গ. সংক্ষেপে উত্তর দীও : 
১. ত্রিরত্ব বলতে কী বোঝায়? 
২. বৌদ্ধ ভিক্ষুদের কী বলা হয়? 
৩. সম্যক সম্বুদ্ধ কাকে বলে? 
৪. আৰ্য-অফ্টাঙ্গিক মার্গ সাধনা ছাড়া কী লাভ হয় না? 
৫. ধর্মের ছয়টি গুণ কী কী? 

ঘ. নিচের প্রশ্নগুলোর উত্তর দাও : 
১. বুদ্ধের নয় গুণ কী কী উল্লেখ কর। 
২. বুদ্ধগুণ পদ্যানুবাদটি মুখস্থ বল। 
৩. ধর্মুণ পদ্যানুবাদটি সঠিকরুপে উদ্ধৃত কর। 
৪. ব্রিরত্ব সম্পর্কে তিন লাইন লেখ । 
৫. সঙ্ের গুণাবলি কয়টি ও কী কী? 
৬. সঙ্বগুণ পদ্যানুবাদটি মুখস্থ বল। 


তৃতীয় অধ্যায় 


বন্দনা 


বন্দনা কী? বন্দনার অর্থ প্রণাম, স্তুতি, শ্রদ্ধা নিবেদন ইত্যাদি। জ্ঞানী-গুণী জনকেই 
সাধারণত আমরা বন্দনা করি। তীদের গুণাবলি স্মরণ করি। শ্রদ্ধা জানাই। ত্রিরত্ব, 
ভিক্ষু, মাতা-পিতা এবং পুণ্যময় তীর্থসমূহ বন্দনার যোগ্য । 

বন্দনা পুণ্যকৰ্ম । বন্দনার দ্বারা মন পবিত্র হয়। চিত্ত পরিশুদ্ধ হয়। ভালো কাজে আগ্রহ 
বাড়ে। অন্যায় কাজ থেকে নিজেকে দূরে রাখা যায়। সৎ চরিত্র গঠিত হয়। সুধীজনের 
গুণাবলি নিজ জীবনে প্রতিফলিত হয়। এতে ইহলোক ও পরলোকে সুখ ও শান্তি লাভ 
করা যায়। নিজেকে সৎ লোক হিসেবে গড়ে তুলতে বন্দনার বিকল্প নেই। 

বন্দনা দৈনন্দিন জীবনের করণীয় কর্তব্য। সকাল-সন্ধ্যা দু বেলা বন্দনা করতে হয়। 
তোমরাও নিয়মিত দু বেলা বন্দনা করবে । 

বন্দনা করার আগে দেহ পরিচ্ছন্ন ও মন পবিত্র রাখা প্রয়োজন । তাই হাত, পা, মুখ ধুয়ে 
বন্দনার প্রস্তুতি নেবে। বাড়িতে অথবা বিহারে গিয়ে প্রথমে ত্রিরত্ব বন্দনা করবে। 
তারপর ভিক্ষু বন্দনা করবে । এছাড়া চৈত্য বন্দনা, মাতা এবং পিতা বন্দনাও নিয়মিত 
করবে। 

ত্রিরত্বু বন্দনা কীভাবে করতে হয় তা তোমরা জেনেছ। এবার আমরা চৈত্য বন্দনা, ভিক্ষু 
বন্দনা এবং মাতা-পিতা বন্দনা শিখব। 

চৈত্য বন্দনা 

পালি “চেতিয' শব্দের বাংলা অর্থ চৈত্য। চৈত্য হল ভগবান বুদ্ধের পবিত্র দেহধাতু রাখার 
স্থান। দেহ অর্থ অঙ্ঞাপপ্রত্যঙ্গ এবং ধাতু অর্থ উপাদান। সুতরাং দেহধাতু বলতে 
শারীরিক উপাদান বুঝায়। মহাপরিনির্বাণের পর বুদ্ধের দেহধাতু ভারতবর্ষের বহু 
জায়গায় রাখা হয়েছিল। এসব পবিত্র স্মৃতিস্তস্ভই চৈত্য নামে পরিচিত। ‘বুদ্ধের’ জ্ঞানী 
শিষ্যদের উদ্দেশ্যেও অনেক চৈত্য প্রতিষ্ঠিত হয়েছে। 


পালিতে চৈত্য বন্দনা নিচে দেওয়া হল : 
বন্দামি চেতিযং সববং সকবট্ঠানেসু পতিটিঠৃতং 
সারীরিক ধাতুং মহাবোধিং বুদ্ধ রূপং সকলং সদা । 

বাংলা অনুবাদ 


বুদ্ধের শারীরিক ধাতু রক্ষায় প্রতিষ্ঠিত চৈত্যসমূহকে আমি বন্দনা করছি। তৎসহ 
মহাবোধি এবং সকল বুদ্ধরুপকেও বন্দনা করছি। 


পদ্যান্বাদ 


সর্বচৈত্য বন্দি আমি সর্বস্থানে স্থিত, 

মহাবোধি বন্দি আরও শ্রদ্ধাপূর্ণ মন, 

বুদ্ধের মূরতি যত বন্দি অনুক্ষণ | 

ভিক্ষু বন্দনা 

ভিক্ষুণণ আমাদের পরম শ্রদ্ধার পাত্র। তারা ধর্মের ধারক ও বাহক । ধর্ম ও মানুষের 
কল্যাণে জীবন উৎসর্গকারী । আমরা তাদের মাধ্যমে বিভিন্ন ধর্ম-কর্ম সম্পাদন করি। 
ভিক্ষুসঙ্ঘ হচ্ছেন শ্রেষ্ঠ পুণ্যক্ষেত্র । বন্দনার উপযুক্ত পাত্র। ভিক্ষুগণ বিহারেই থাকেন। 
তাই বিহারে গিয়ে ভিক্ষু বন্দনা করবে । 

এসো এবার আমরা পালিতে ভিক্ষু বন্দনা করি- 

ওকাস বন্দামি ভন্তে, দ্বারত্তযেন কতং সব্বং অপরাধং খমতু মে ভন্তে। 

দুতিযম্পি বন্দামি ভন্তে, দ্বারত্তযেন কতং সববং অপরাধং খমতু মে ভন্তে। 

ততিযম্পি বন্দামি ভন্তে, দ্বারত্তযেন কতং সব্বং অপরাধং খমতু মে ভন্তে। 

এভাবে ভিক্ষুর সামনে হাটু গেড়ে বসে তিন বার বন্দনা আবৃত্তি করবে । পরে হাত জোড় 
করে নতমস্তকে ভিক্ষুকে প্রণাম করবে । 

বাংলা অনুবাদ 

ভন্তে, অবকাশ প্রদান করুন। আমি আপনাকে বন্দনা করছি। ত্রিবিধ দ্বারে (কায়-মন- 
বাক্য) কোনো অপরাধ করলে আপনি আমাকে ক্ষমা করুন । 

দ্বিতীয়বারও ভন্তে, আমি আপনাকে বন্দনা করছি। ত্রিবিধ দ্বারে কোন অপরাধ করলে 
আপনি আমাকে ক্ষমা করুন । 

তৃতীয়বারও ভন্তে, আমি আপনাকে বন্দনা করছি। ত্রিবিধ দ্বারে কোন অপরাধ করলে 
আপনি আমাকে ক্ষমা করুন । 


পদ্যানুবাদ 


a 


বন্দনা জানাচ্ছি আমি আপনার সকাশ । 
কায়-মন-বাক্য-এই ত্ৰিবিধ দ্বারে, 
করি যদি অপরাধ ক্ষমা করুন মোরে । 
মাতা-পিতা বন্দনা 

মাতা-পিতা আমাদের শ্রেষ্ঠ গুরুজন। মাতা-পিতা আমাদের লালন-পালন করেছেন। 
মানুষ হয়ে গড়ে ওঠার ক্ষেত্রে তাদের অবদান সবচেয়ে বেশি । মাতা-পিতার স্নেহ ও 
ভালবাসার তুলনা হয় না। তাই তারা বন্দনার যোগ্য। 
তোমরাও সকাল বিকাল দু বেলা নতজানু হয়ে মাতা-পিতাকে বন্দনা করবে । 

পালিতে মাতা বন্দনা 
দসমাসে উরে কতা খীরং পাযেতা বড্টেসি, 
দিবারত্তিঞ্জ পোসেতি, মাতৃপদং নমাম্যহং । 


বাংলা অনুবাদ 
মা আমাকে দশ মাস গর্ভে ধারণ করেছেন । দিন রাত স্তন্য দান করে আমার দেহ বর্ধন 
করেছেন । আমি সেই স্নেহময়ী মাতৃপদে অবনত মস্তকে বন্দনা করছি। 


পদ্যানুবাদ 


দশ মাস গর্ভে যিনি করিয়া ধারণ, 
করুণায় সিক্ত করুন-এ মোর কামনা । 
পালিতে পিতা বন্দনা 
দযায পরিপুন্নোৰ জনকো যো পিতা মম, 
পোসেসি বুদ্ধিং কারেসি বন্দে তং পিতরং মম । 


বাংলা অনুবাদ 
দয়ায় পরিপূর্ণ পিতা আমার ভরণ-পোষণ করেছেন। শিক্ষা দিয়ে আমাকে জ্ঞান-বুদ্ধি 
দান করেছেন । আমি সেই পিতাকে আমার বন্দনা জ্ঞাপন করছি। 
পদ্যানুবাদ 
পরিপূর্ণ দয়া আর ভরণপোষণে, 
করুণায় সিক্ত করুন-এ মোর কামনা । 
এছাড়া আরও অনেক বন্দনা আছে। সেগুলো সম্পর্কে তোমরা পরে জানতে পারবে । 

অনুশীলনী 
ক. সঠিক উত্তরে টিক (৭) চিহ্ন দাও : 
১. কিসের দ্বারা মন পবিত্র হয়ঃ 
ক. কামনা খ. বাসনা 
গ. বন্দনা ঘ. যাতনা 
২. ভিক্ষুরা কোথায় থাকেন? 
ক. ঘরে খ. বিহারে 
গ. বাইরে ঘ. ভিতরে 
৩. বুদ্ধের পবিত্র দেহধাতু কোথায় রাখা হয়? 
ক. চৈত্যে খ. মন্দিরে 
গ. বনে ঘ. জঙ্গলে 
8. আমাদের শ্রেষ্ঠ গুরুজন কারা? 
ক. আত্মীয়-স্বজন খ. শত্রুমিত্র 
গ. ভাই-বন্ধু ঘ. মাতা-পিতা 
৫. “দিবারতিণ্'-পালি শব্দটির বাংলা অর্থ কী? 
ক. সকাল বিকাল খ. সকাল সন্ধ্যা 


গ. দিবা রাত্রি ঘ. বিকাল বেলা 

খ. বাম দিকের বাক্যাংশের সাথে ডানদিকের বাক্যাংশ মিলিয়ে পূর্ণবাক্য গঠন কর : 


বাম ডান 
১. নিজেকে সৎ মানুষ হিসেবে গড়ে তুলতে | ক. তুলনা হয় না। 
২. ভিক্ষুদের মাধ্যমে আমরা খ. পবিত্র দেহধাতু রাখার স্থান । 
৩. চৈত্য হল ভগবান বুদ্ধের গ. বন্দনার বিকল্প নেই। 
৪. মাতা-পিতার স্নেহ ও ভালবাসার ঘ. মা আমার দেহ বর্ধন করেছেন। 
৫. দিন রাত স্তন্য দান করে উ. বিভিন্ন ধর্ম-কর্ম সম্পাদন করি । 


গ. সংক্ষেপে উত্তর দাও : 
১. কী করলে ইহলোক ও পরলোকে সুখ এবং শান্তি লাভ হয়? 
২. বুদ্ধের দেহধাতু বলতে কী বোঝ? 
৩. শ্রেষ্ঠ পুণ্যক্ষেত্র বলতে কাদের বোঝায়? 
৪. দয়ায় পরিপূর্ণ পিতা আমাকে কী করেছেন? 
৫. কে আমাকে দশ মাস গর্ভে ধারণ করেছেনঃ 
ঘ. নিচের প্রশ্নগুলোর উত্তর দীও : 
১. বন্দনা কী? বন্দনার উপকারিতা বর্ণনা কর। 
২. চৈত্য বলতে কী বোঝ? চৈত্যবন্দনার পদ্যানুবাদ মুখস্থ বল। 
৩. ভিক্ষু বন্দনা পালি ও বাংলায় লেখ । 
৪. মাতা বন্দনা পালিতে লেখ এবং মাতা বন্দনার বাংলা ও পদ্যানুবাদ লেখ । 
৫. পিতা বন্দনা পালিতে লিখে তার বাংলা অনুবাদ ও পদ্যানুবাদ লেখ। 


চতুর্থ অধ্যায় 


পূজা 


পূজার অর্থ ভক্তি বা শ্রদ্ধা নিবেদন ৷ বৌদ্ধরা ত্রিরত্বের পূজা করে থাকেন । বুদ্ধকে পূজা 
করার অর্থ বুদ্ধের গুণাবলি শ্রদ্ধার সাথে স্মরণ করা । ধর্ম ও সঙ্ঘ পূজার অর্থ বলতেও 
তা-ই বোঝায়। ভগবান বুদ্ধ বলেছেন, পূজনীয় ব্যক্তির পূজা করা উত্তম মঙ্গল । পূজা 
মানব জীবনের উন্নতির সোপান। 

বৌদ্ধরা ত্রিরত্বের উদ্দেশ্যে ফুল, প্রদীপ, পানীয়, আহার প্রভৃতি পূজা দিয়ে থাকেন। 
পূজায় নানারকম দ্রব্য সামগ্রী প্রয়োজন হয় । বিভিন্ন পূজায় বিভিন্ন উপকরণ ব্যবহৃত হয়। 
যেমন- থালা, গ্লাস, মোমবাতি, ধূপ, ধুপদানি, খাদ্যসামনগ্রী, জল ইত্যাদি। তোমরা পুজার 
সময় এসব উপকরণের সঙ্গে পরিচিত হবে। 


পূজা করলে পুণ্য সঞ্য় হয়। মন থেকে লোভ, দ্বেষ, মোহ লোপ পায়। মনের পাপ দূর 

হয়। মনে ধর্মভাব জাগ্রত হয় । এতে মানুষের প্রভূত মঙ্গল হয়। বিহার অথবা বাড়িতে 

এ পূজা করা যায়। এ অধ্যায়ে আমরা পানীয় পূজা ও আহার পুজা সম্পর্কে জানব । 
পানীয় পূজা 

যা পান করা হয়, তাই পানীয় । বুদ্ধের উদ্দেশ্যে আমরা জল, শরবত ইত্যাদি দান করি। 

এই দানকেই পানীয় পুজা বলা হয়। 

পানীয় পূজার উপকরণ কী? 

পরিষ্কার পাত্র, বিশুদ্ধ জল ইত্যাদি। 

পানীয় পূজা কীভাবে করবে? 


প্রত্যেক পূজায় পরিষ্কার পরিচ্ছন্নতা প্রয়োজন । ভালভাবে মুখ, হাত ধোবে। 

পরিষ্কার কাপড় পরবে । একটি পরিষ্কার পাত্রে বিশুদ্ধ জল নেবে । পানীয় পাত্র হাতে 
নিয়ে বুদ্ধের ছবি অথবা মূর্তির সামনে করজোড়ে হাটু গেড়ে বসবে। প্রথমে একাগ্রচিত্তে 
ত্রিরত্ব বন্দনা করবে। 
বুদ্ধের স্মৃতি সব সময় মনে রাখবে। এরপর সুর করে পানীয় পুজার গাথা আবৃত্তি 
করবে । পরে পানীয় পাত্রটি বুদ্ধের ছবির সামনে রেখে প্রণাম করবে । পানীয় পূজার 
পালি গাথাটি নিচে দেওয়া হল- 

দকগ্গমগৃগ সিঞ্ঁতো লভামি পরমং সুখং । 
বাংলা অনুবাদ 


সংসার চক্র থেকে মুক্তির জন্য এ পানীয় দিয়ে বুদ্ধকে পূজা করছি। এ পানীয় দান করে 
আমি যেন জন্ম-জন্মান্তরে পরম সুখ লাভ করি । 


পদ্যাকারে পানীয় পূজা 


আমাদের আহরিত এই পানীয় দানে, 
পুজিতেছি পূজিতেছি বুদ্ধ ভগবানে। 
বিশুদ্ধ পবিত্র তাহা অতি সুশীতল। 
জন্ম-জন্মান্তরে যেন সুখ লাভ করি। 
আহার পূজা 
বেলা বারটার পূর্বে আহার পূজা করতে হয়। এখন আমরা এই পুজার উপকরণ ও নিয়ম 
সম্পর্কে জানব । 
আহার পূজার উপকরণ হচ্ছে- থালা, জল ও খাদ্য সামগ্রী । এবার শিখব পূজা কীভাবে 
করতে হয়। 

প্রভৃতি খাদ্য সামগ্রী দিয়ে থালাটি সাজাবে। বুদ্ধের সামনের আসনে থালাটি রাখবে । 
সঙ্গে এক গ্লাস জল দেবে । দু হাত জোড় করে নতজানু হয়ে বসবে । প্রথমে ত্রিরত্ব 
বন্দনা করবে । 

ভিক্ষু যদি উপস্থিত থাকেন, তার মুখে মুখে আবৃত্তি করবে । নতুবা নিজে নিজে আবৃত্তি 
করবে । পূজা শেষে বুদ্ধকে প্রণাম করবে । 

আহার পুজার গাথাটি নিচে দেওয়া হল- 
অধিবাসেতু নো ভন্তে ভোজনং পরিকম্পিতং, 
অনুকম্পং উপাদায পটিগণ্হাতু উত্তমং । 

বাংলা অনুবাদ 
ভন্তে, আপনার যোগ্য উত্তম আহার প্রস্তুত হয়েছে। অনুগ্রহপূর্বক এ আহার গ্রহণ করুন । 
পদ্যাকারে আহার পুজা 
উত্তম সুগন্ধ অন্ন ব্যঞ্জন অপার 
খাদ্য ভোজ্য লেহ্য পেয় নানা উপাচার । 
উত্তম আহার যত করিনু অর্পণ 
অনুকম্পা বিতরণে করুন গ্রহণ । 
এ বন্দনা এ পূজা এ জ্ঞান প্রভায় 
সর্ব তৃষ্ণা সর্ব দুঃখ ক্ষয় যেন পায়। 
গাথাগুলো মুখস্থ করবে । উৎসব পার্বণে একসাথে সুর করে আবৃত্তি করবে । বিহারে 
বুদ্ধকে নিয়মমতো পুজা দেবে । নিজের বাড়িতেও বুদ্ধের মূর্তি বা ছবির সামনে পূজা 
দেওয়া যায়। নিয়মিত অনুশীলনের ফলে ধীরে ধীরে মনে দান চেতনা জাগবে । চিত্ত 
পরিশুদ্ধ হবে। গরিব, অসহায় ও দুঃখী মানুষের প্রতি করুণা দেখাবে । অন্নহীনকে 
অন্নদান করবে । বস্ত্রহীনকে বন্ত্রদান করবে । আশ্রয়হীনকে আশ্রয় দেবে । এ দানের ফলে 
দুঃখ লাঘব হবে। 


অনুশীলনী 
ক. সঠিক উত্তরে টিক (৭) চিহ্ন দাও : 
১. পুজা করার অর্থ- 
ক. ত্ৰিপিটক পাঠ খ. গাথা আবৃত্তি 


গ. ভক্তি বা শ্রদ্ধা নিবেদন ঘ. সুত্র পাঠ 


28 
২. পূজা মানব জীবনের কিসের সোপান? 
ক. উন্নতির 
গ. বিরতির 
৩. আহার পূজা কখন করতে হয়? 
ক. বিকেল বেলা 
গ. রাত বারটার পূর্বে 
8. বুদ্ধকে নিয়মমতো দেবে- 
ক. ভক্তি 
গ. ফুল 
৫. নিয়মিত পূজা করলে মনে কী জাগে? 
ক. অহিংসা 
গ. হিংসা 
খ. শূন্যস্থান পূরণ কর : 
১. যা পান করা হয়, তাই---। 
২. ---স্ৃতি সব সময় মনে রাখবে । 
৩. অন্নহীনকে---দান করবে । 
৪. ---বস্ত্র দান করবে। 
৫. আশ্রয়হীনকে---দেবে। 
গ. সংক্ষেপে উত্তর দীও : 
১. পানীয় পূজার উপকরণ কী কী? 
২. পুজা দেবার সময় কীভাবে বসবে? 


খ. অবনতির 


ঘ. ৩ঃ 


খ. বেলা বারটার পূর্বে 
ঘ. সন্ধ্যা বেলা 


৮] 
ঘ. পূজা 


খ. দান চেতনা 
ঘ. প্রতিহিংসা 

৩. আহার পূজায় কী কী উপকরণ প্রয়োজন? 
৪. আহার পুজা প্রদানের নিয়ম বল। 
৫. আহার পুজার পালি গাথার বাংলা অনুবাদ কর। 
ঘ. নিচের প্রশ্নগুলোর উত্তর দাও : 
১. পূজা করলে কী উপকার হয়? 
২. পানীয় পূজার পালি গাথা মুখস্থ বল। 
৩. পানীয় পূজার পালি গাথার বাংলা অনুবাদ কর । 
৪. আহার পূজার গাথাটি বাংলা পদ্যাকারে আবৃত্তি কর । 
৫. আহার পুজার পালি গাথা মুখস্থ বল। 


পঞ্জম অধ্যায় 


অফ্টশীল 


বুদ্ধ মানুষের চরিত্রকে ভালো করার জন্য কতকগুলো নিয়ম পালনের কথা বলেছেন । 
এগুলোকে শীল বলে । একজন সুশীল বালক বলতে আমরা ভালো ছেলে বুঝি । যারা এ 
শীল পালন করেন তারা শীলবান। 

বুদ্ধ শীল পালনের অশেষ গুণের কথা বলেছেন। শীল পালনের দ্বারা মনের বেদনা 
লাঘব হয় । শীলের প্রভাবে কায়- বাক্য- মনের যন্ত্রণা দূর হয়। মন সংযত হয়। শীলবান 
ব্যক্তি ধন সম্পদের অধিকারী হয়। চারদিকে যশ ছড়িয়ে পড়ে। ফুলের সুগন্ধি 
কেবলমাত্র বায়ুর অনুকূলে প্রবাহিত হয়। কিন্তু শীলগন্ধ বায়ুর অনুকূল ও প্রতিকূলে 
সমানভাবে প্রবাহিত হয়। শীলবান ব্যক্তি যে কোনো সভায় নিঃসংকোচে গমন করেন। 
শীল পালনকারী সজ্ঞানে মৃত্যুবরণ করেন। মৃত্যুর পরে সুগতি প্রাপ্ত হন। স্বর্গলোকে 
উৎপন্ন হন। নির্বাণ লাভের পথ সুগম হয়। শীল পালনের সুফল বর্ণনা করে শেষ করা 
যায় না। প্রত্যেকের শীল পালন করা একান্ত দরকার । 

গৃহীদের শীল দু প্রকার। পঞ্জশীল ও অস্টশীল। তৃতীয় শ্রেণীতে তোমরা পঞ্জশীল 
সম্পর্কে জেনেছ। প্রাণিহত্যা থেকে বিরত থাকা, অদত্ত বস্তু গ্রহণ থেকে বিরত থাকা, 
মিথ্যা বলা থেকে বিরত থাকা, মিথ্যা কামাচার থেকে বিরত থাকা, নেশাদ্রব্য পান থেকে 
বিরত থাকা- এগুলো পঞ্জশীল। 

এবার আমরা উপোসথ কী তা জানব। উপোসথ' শব্দটির অর্থ ‘উপবাস’ । উৎকৃষ্ট 
জীবন গঠনের জন্য উপোসথ শীলের প্রবর্তন করা হয়েছে। 


অমাবস্যা, পূর্ণিমা ও অষ্টমী তিথিকে উপোসথ দিবস বলে । এদিনে উপাসক- উপাসিকা 
অক শীল পালন করে থাকেন । এই অষ্টশীলকে উপোসথ শীল বলে। 

অতীতের সকল বুদ্ধ উপোসথ শীল পালনের নির্দেশ দিয়েছেন। বহু অতীতকাল থেকে 
উপোসথ পালনের রীতি চলে আসছে। দেব-মানবের কল্যাণ কামনায় মহাকারুণিক বুদ্ধ 
উপোসথ শীলের প্রবর্তন করেছেন । 

এবার অস্টশীল বা উপোসথ শীল কীভাবে গ্রহণ করতে হয় তা আমরা জানব । উপোসথ 
দিবসে খুব ভোরে ঘুম থেকে উঠবে । মুখ, হাত ধুয়ে স্নান সেরে পরিষ্কার পোষাক পরবে । 
পুজা ও দানের উপকরণ নিয়ে বিহারে যাবে । যাওয়ার সময় বুদ্ধগুণ স্মরণ করবে। 
সংযতভাবে পথ চলবে। এলোমেলোভাবে পথ চলবে না। বুদ্ধপূজা ও বন্দনার কাজ 
সেরে ভিক্ষুর নিকট উপস্থিত হবে । দু হাত জোড় করে নতজানু হয়ে বসবে । অতঃপর 
উপোসথ শীল প্রার্থনা ও গ্রহণ করবে । 

অষ্টশীল প্রার্থনা 
ওকাস অহং ভন্তে, তিসরণেনসহ অট্ঠঙ্গ সমন্নাগতাং 
উপোসথ সীলং ধম্মং যাচামি অনুগ্গহং কতা সীলং দেখ মে ভন্তে। 
দুতিযম্পি অহং ভন্তে, তিসরণেনসহ অট্ঠঙ্গা সমন্নাগতাং 
উপোসথ সীলং ধম্মং যাচামি অনুগগহং কতা সীলং দেখ মে ভন্তে। 
ততিযমিপ অহং ভন্তে, তিসরণেনসহ অট্ঠঙ্গ সমন্নাগতাং 
উপোসথ সীলং ধম্মং যাচামি অনুগ্গহং কতা সীলং দেখ মে ভন্তে। 
পালিতে উপোসথ শীল প্রার্থনা করেছ। 
নিচে বাংলায় অনুবাদ দেওয়া হল : 
বাংলা অনুবাদ 
ভন্তে, অবকাশ প্রদান করুন। আমি ত্রিশরণসহ অ্টশীল প্রার্থনা করছি। ভন্তে, অনুগ্রহ 
করে আমাকে শীল প্রদান করুন। 


দ্বিতীয়বারও ভন্তে, অবকাশ প্রদান করুন। আমি ত্রিশরণসহ অক্টশীল প্রার্থনা করছি। 
ভন্তে, অনুগ্রহ করে আমাকে শীল প্রদান করুন । 


তৃতীয়বারও ভন্তে, অবকাশ প্রদান করুন। আমি ব্রিশরণসহ অব্টশীল প্রার্থনা করছি। 
ভন্তে, অনুগ্রহ করে আমাকে শীল প্রদান করুন । 

অফ শীল প্রার্থনা শেষ হল। 

ভন্তে এবার বলবেন ঃ যমৃহং বদামি তং বদেখ। 

(আমি যা বলছি তা বল।) 

তোমরা বলবে ৪ মে ভন্তে। 

(হা ভন্তে, বলছি ৷) 

এবার ভন্তে অষ্ট শীল প্রদান করবেন। 

তিনি একটি একটি করে শীল বলে যাবেন । তোমরা তা পর পর বলবে । 


69806 1 v 33 
পালিতে অষ্টশীল 

১. পাণাতিপাতা বেরমণী সিক্খাপদং সমাদিযামি | 

২. আদিননাদানা বেরমণী সিক্খাপদং সমাদিযামি । 

৩. অব্ন্মচরিযা বেরমণী সিকৃখাপদং সমাদিযামি । 

৪. মুসাবাদা বেরমণী সিক্খাপদং সমাদিযামি । 

৫. সুরা-মেরেয মজ্জাপমাদট্ঠানা বেরমণী সিক্খাপদং সমাদিযামি । 

৬. বিকালভোজনা বেরমণী সিক্খাপদং সমাদিযামি | 

৭. নচ্চগীতবাদিত বিসুকদস্সন মালাগনধ বিলেপন ধারণমণ্ডন বিভূসনট্ঠানা বেরমণী 
সিক্খাপদং সমাদিযামি। 

৮. উচ্চসযনা-মহাসযনা বেরমণী সিক্খপদং সমাদিযামি । 

পালিতে অফ্টশীল গ্রহণ করার পর বাংলায় অনুবাদ জানবে । নিচে তা দেওয়া হল। 

বাংলা অনুবাদ 

১. প্রাণিহত্যা থেকে বিরত থাকব- এ শিক্ষাপদ গ্রহণ করছি। 

২. অদত্ত বস্তু গ্রহণ থেকে বিরত থাকব- এ শিক্ষাপদ গ্রহণ করছি। 

৩. অব্বন্ষচর্য থেকে বিরত থাকব- এ শিক্ষাপদ গ্রহণ করছি। 

৪. মিথ্যা বলা থেকে বিরত থাকব- এ শিক্ষাপদ গ্রহণ করছি। 

৫. সুরা জাতীয় মাদকদ্রব্য সেবন থেকে বিরত থাকব- এ শিক্ষাপদ গ্রহণ করছি। 

৬. বিকাল ভোজন থেকে বিরত থাকব- এ শিক্ষাপদ গ্রহণ করছি। 


৭. নাচ গান বাদ্য উৎসব দর্শন, সুগন্ধিযুত্ত প্রসাধন দ্রব্য ধারণ মণ্ডন বিভুষণকরণ থেকে 
বিরত থাকব- এ শিক্ষাপদ গ্রহণ করছি। 


৮. উচ্চ শয্যায় ও মহা শয্যায় শয়ন থেকে বিরত থাকব- এ শিক্ষাপদ গ্রহণ করছি। 
ভন্তে আমাদের অষ্টশীল প্রদান করলেন। আমরা অষ্টশীল গ্রহণ করেছি। আমাদের 
মঙ্গল কামনা করে ভন্তে সূত্রপাঠ করবেন । সুত্রপাঠ শেষ হলে আমরা সমস্বরে তিন বার 
‘সাধু’ বলে ভন্তেকে বন্দনা করব। 

এবার আমরা পঞ্জশীল ও অফ্টশীলের মধ্যে পার্থক্য কী তা জানব । পঞ্জশীলে আছে 

পাঁচটি শীল । আর অষ্টশীলে অতিরিক্ত তিনটি শীল আছে । সেগুলো হল ঃ 

৬. বিকালভোজনা বেরমণী সিক্খাপদং সমাদিযামি | 

৭. নচ্চগীতবাদিত, বিসুকদস্সন, মালা গন্ধ বিলেপন ধারণমণ্ডন বিভূসনাট্ঠানা বেরমণী 
সিক্খাপদং সমাদিযামি। 

৮. উচ্চাসযনা মহাসযনা বেরমণী সিক্খাপদং সমাদিযামি । 

এগুলো বাংলায় এরুপ : 

৬. বিকালভোজন থেকে বিরত থাকব, এ শিক্ষাপদ গ্রহণ করছি। 


৭. নৃত্য-গীত-বাদ্য উৎসব দর্শন, সুগন্ধিযুক্ত প্রসাধন দ্রব্য ধারণ মণ্ডন বিভূষিত করা 
থেকে বিরত থাকার শিক্ষাপদ গ্রহণ করছি। 


৮. উচ্চ শয্যায় ও মহা শয্যায় শয়ন করা থেকে বিরত থাকার শিক্ষাপদ গ্রহণ করছি। 
অস্টশীলের তৃতীয় শীল পঞ্জশীলের তৃতীয় শীল থেকে ভিন্ন। অফ্টশীলে তা এরুপ ৪ 

৩. অবুন্মচরিযা বেরমণী সিক্খাপদং সমাদিযামি | 

বাংলা : 

৩. অবুন্ধচর্ধ থেকে বিরত থাকব । 

পঞ্জশীল গৃহীদের জন্য প্রতি দিন পালনীয়। গৃহী উপাসক-উপাসিকারা প্রতি উপোসথ 
দিবসে অষ্টশীল পালন করেন। কোনো কারণে বিহারে যাওয়া সম্ভব না হলে নিজের 
গৃহেও উপোসথ শীল গ্রহণ করা যায়। 

তোমরাও উপোসথ দিবসে অষ্টশীল পালন করবে। এতে অনেক সুফল পাওয়া যায়। 
নিচে অ্টশীল পালনের সুফল সম্পর্কে একটি কাহিনী দেওয়া হল। কাহিনীটি এরুপ : 

ভগবান বুদ্ধের সময় শ্রাবস্তীতে সুদত্ত নামে একজন ধনবান লোক ছিলেন। তার মন 
ছিল মহান। তিনি ছিলেন দুঃখী-অনাথদের মা-বাবার মতো । অনাথদের প্রতি দিন অন্ন 
দিতেন। তাই তিনি “অনাথপিডিক ” নামে পরিচিত। তিনি ছিলেন বুদ্ধের প্রধান গৃহী 
উপাসক । তিনি পরম শীলবান, ধর্মপরায়ণ। সযত্তে পালন করতেন উপোসথ শীল । এই 
পরিবারের রীতি ছিল সবাই উপোসথ পালন করবে। 


অনাথপিডিকের একজন চাকর ছিল খুবই বাধ্য । এক উপোসথ দিবসে চাকরটি দূরে জমি 
চাষ দিতে গেল। সন্ধ্যায় বাড়ি ফিরে দেখল পরিবারের সবাই উপোসথ গ্রহণ করেছে। 
তার মনে দুঃখ হল। তখন পড়ন্ত বেলা । না খেয়েই চাকরটি অষ্টাঙ্গ উপোসথ শীল 
গ্রহণ করল । যদিও তা ছিল অর্ধ উপোসথ। 

রাত গভীর । সবাই ঘুমিয়ে পড়েছে। চাকরটির চোখে ঘুম নেই । সারাদিনের পরিশ্রমে সে 
ক্লান্ত। তার উপরে উপবাস। সে পেটে ব্যথা বোধ করল। ধীরে ধীরে পেটের ব্যথা 
বাড়তে লাগল । অনাথপিডিক তাকে মধু সেবন করতে বললেন । কিন্তু ধার্মিক চাকরটি 
কিছুতেই তা গ্রহণ করল না। কারণ অর্ধবেলার জন্য হলেও সে উপোসথ পালন করবে । 
পরিশেষে মৃত্যুকে বরণ করে নিল । মৃত্যুর পর হিমালয় অঞ্লে বৃক্ষদেবতারুপে জন্মগ্রহণ 
করলেন । 

পূর্ণ উপোসথ পালন করতে পারেনি । নতুবা সেদিনের সেই চাকরটি আরও উর্ধ্বলোকে 
জন্ম গ্রহণ করতে পারত । 

মানুষের জীবনে শীল গুরুত্বপূর্ণ । শীল সকল কুশল কর্মের ভিত্তি। শীলবান ব্যক্তি সংযম 
দ্বারা প্রশংসা ও সম্পদ লাভ করেন। মৃত্যুর পর স্বর্সসুখ ভোগ করেন। পুণ্যকামী 
শ্ৰদ্ধাবান উপাসক- উপাসিকাগণ অফ্টশীল পালন করেন। তোমরাও উপোসথ দিবসে 
অফঁশীল পালন করবে । তার ফল স্বরুপ নিজ জীবন বিশুদ্ধ ও পুণ্যময় হবে। 

অনুশীলনী 

ক. সঠিক উত্তরে টিক () চিহ্ন দাও : 
১. শীলবান ব্যক্তি কীভাবে মৃত্যুবরণ করেন? 

ক. অজ্ঞানে খ. সজ্ঞানে 

গ. যন্ত্রণায় ঘ. দুঃখে 
২. উপোসথ’ শব্দটির অর্থ কী? 

ক. উপবাস খঃযন্যার 

গ. অভ্যাস ঘ. সুবাস 
৩. কারা উপৌসথ শীল পালন করেন? 

ক. গৃহীরা খ. শ্রমণরা 

গ. শিক্ষকরা ঘ. উপাসক-উপাসিকারা 
৪. সূত্রপাঠ শেষ হলে কয় বার ‘সাধু’ বলতে হয়? 

ক. এক বার খ. তিন বার 

গ. দুই বার ঘ. চার বার 
৫. ধার্মিক চাকরটি কীরূপে জন্মগ্রহণ করলেন? 

ক. বৃক্ষদেবতার্পে খ. মনুষ্যরূপে 

গ. বানররুপে ঘ. জলদেবতারুপে 
খ. শূন্যস্থান পূরণ কর : 


১. একজন---বলতে আমরা---ছেলে বুঝি । 
২. যারা এ শীল---করেন তারা---। 


৩. ফুলের---কেবলমাত্র---অনুকুলে---হয় । 

৪. প্রত্যেকের---পালন করা---দরকার । 
৫. অতীতের সকল---উপোসথ---পালনের---দিয়েছেন। 
৬. দু হাত---করে---হয়ে বসবে । 
গ. সংক্ষেপে উত্তর দীও : 
১. উপোসথ শব্দের অর্থ কী? 
২. শীল পালনকারী সভায় কীভাবে গমন করেন? 
৩. শীল পালনকারীর কীভাবে মৃত্যু হয়? 
৪. অক্টশীলকে কোন শীল বলে? 
৫. ধার্মিক চাকরটি মৃত্যুর পর কোথায় উৎপন্ন হয়? 
ঘ. নিচের প্রশ্নগুলোর উত্তর দাও : 
১. শীল কী? 
২. শীল পালনের সুফল বর্ণনা কর। 
৩. উপোসথ শীল কাকে বলে? 
৪. অফ্টশীল প্রার্থনা পালি ও বাংলায় বল। 
৫. অক্টশীল পালি ভাষায় লেখ। অষ্টশীলের বাংলা অনুবাদ বল। 
৬. অফ্টশীল ও পঞ্জশীলের মধ্যে পার্থক্য কী কী? 
৭. ধার্মিক চাকরটির কাহিনী নিজের ভাষায় লেখ । 


ষষ্ঠ অধ্যায় 


গাথা 


গাথা হল শ্লোক বা সূত্রের অংশ বিশেষ । গাথার ভাষা পালি। এগুলো কবিতার মতো । 
মানুষের মঙ্গলের জন্য ভগবান বুদ্ধ গাথার মাধ্যমে অনেক উপদেশ দিয়েছেন। বেশির 
ভাগ গাথা সূত্র পিটকে আছে। গাথাগুলো মুখস্থ করবে । শুদ্ধ ও স্পষ্ট উচ্চারণে 
আবৃত্তি করবে। কয়েকটি সূত্রের নাম জেনে রাখা ভালো । যেমন- করণীয় মৈত্রী সূত্র, 
পরাভব সুত্র, রতন সুত্র ইত্যাদি। 

গাথা আবৃত্তি ও শ্রবণ করলে পুণ্য লাভ হয়। মাতা-পিতা ও গুরুজনের প্রতি ভক্তি বাড়ে। 
সৎ জীবন যাপনের প্রতি মন আকৃষ্ট হয়। জীবন হয়ে ওঠে সুন্দর ও পবিত্র । 


কয়েকটি পালি গাথা বাংলা পদ্যাকারে দেওয়া হল- 
১.  মূর্খকে করো না সেবা, পণ্ডিতে সেবিবে, 

এতেই মঙ্গল হয় নিশ্চয় জানিবে । (মঙ্গল সূত্র) 

মূর্খের সেবা করবে না। পণ্ডিতের সেবা করবে । এটাই মঙ্গল কাজ । 
২. সাধু জন পুণ্যকৰ্ম করে বার বার, 

ইহকালে পুণ্য সঞ্জয় সুখের আধার । (লোকনীতি) 

সাধু লোকেরা পুণ্য কাজ করেন । কারণ পুণ্যই সকল সুখের মূল। 
৩. নিদ্রা আর সদা গল্প করে যেজন, 

সময়ের চিন্তা যেবা করে না কখন, 

অলস উদ্যমহীন, রাগ-পরায়ণ, 

বলি তারে এ ধরায় পরাজিত সেজন। (পরাভব সূত্র) 

ঘুমিয়ে ও গল্প করে সময় কাটাবে না। কখনও রাগ করবে না । যার কাজে উৎসাহ নেই, 
সে উন্নতি করতে পারে না। সে-ই পরাজিত ব্যক্তি । 
৪.  দুর্জনের সহবাস করিয়া বর্জন, 

সাধু সমাগমে, নিত্য করিবে ভজন; 

অহোরাত্র পুণ্যার্জনে নিরত রহিবে, 

সর্বক্ষণ অনিত্যতা ভাবনা করিবে । (সুজন কাণ্ড) 
অসৎ ব্যক্তির সংসর্গ ত্যাগ কর। সাধু সুজনের ভজনা কর। দিন রাত পুণ্য সঞ্জয় কর। 
সর্বদা অনিত্যকে স্রণ কর। 
৫.  শত্রুতায় শত্রুতা প্রশমিত হয় না কখন, 

মৈত্রীতে শত্রুতা সাম্য ধর্ম সনাতন । (যমক বর্ণ) 

শত্রুতার দ্বারা কখনও শত্রুতার উপশম হয় না, মিত্রতার দ্বারাই শত্রুতার উপশম 

হয়; ইহাই সনাতন ধর্ম। 
৬.  সুচরিত ধর্মে চর, দুশ্চরিত্র কর পরিহার, 

ধার্মিকের ইহ-পর উভয়লোকে আনন্দ অপার । (লোকনীতি) 
উত্তমরূপে ধর্ম আচরণ করবে, অন্যায় আচরণ করবে না। ধার্মিক ব্যক্তি ইহলোকে ও 
পরলোকে সুখে কালযাপন করেন । 
উল্লিখিত ছয়টি গাথাই উপদেশে ভরপুর ৷ সুত্র নিপাত, ধর্মপদ, লোকনীতি প্রভৃতি গ্রন্থ 
থেকে গাথাগুলো নেওয়া হয়েছে। 
তথাগত বুদ্ধ মানুষের কল্যাণের জন্য গাথাগুলো দেশনা করেছিলেন। আমাদের 
দৈনন্দিন জীবনে এগুলো খুবই প্রয়োজনীয় । গাথাগুলোতে ধর্ম, নীতিকথা ও নিত্য কর্তব্য 
সম্পর্কে উপদেশ দেওয়া হয়েছে। তোমরা মনোযোগ দিয়ে গাথাগুলো পড়বে । গাথার 
উপদেশ বুঝবে । উপদেশগুলো মেনে চলার চেষ্টা করবে । তাহলে সবার কাছে আদরণীয় 
হবে । মহাপুরুষেরা এ নীতিবাক্যগুলো মেনে চলে জগতে বরণীয় হয়েছেন। 


i 16980001॥ 


অনশীলনী 


a 


ক. সঠিক উত্তরে টিক () চিহ্ন দাও : 

১. গাথার ভাষা- 

ক. বাংলা খ. সংস্কৃত 

গ. পালি ঘ. ইংরেজি 
২. বেশির ভাগ গাথা কোন পিটকে আছে? 

ক. বিনয় খ. সূত্র 

গ. অভিধর্ম ঘ. ধর্মপদ 
৩. কার সেবা করবে? 

ক. মূর্ধের খ. অজ্ঞানীর 

গ. অসতের ঘ. পণ্ডিতের 


8. দিনরাত কী সঞ্য় করবে? 


ক. ধন খ. পুণ্য 

গ. মৈত্রী ঘ. আহার 
৫. কিসের দ্বারা শত্রুতা প্রশমিত হয়? 

ক. মৈত্রী খ. অস্ত্র 

গ. বুদ্ধি ঘ. কৌশল 
খ. শূন্যস্থান পুরণ কর : 


১. শত্রুতায়------প্রশমিত হয় না---, 
--- শত্রুতা সাম্য---সনাতন। 

গ. উভয় পাশের বাক্যাংশ মিল কর : 
১. কতকগুলো গাথাকে ১. সে উন্নতি করতে পারে না। 
২. মুর্খের সেবা ২. আচরণ করবে । 
৩. যার কাজে উৎসাহ নেই ৩. করবে না। 
৪. অসৎ ব্যক্তির ৪. একত্রে সূত্র বলে। 
৫. উত্তমরূপে ধর্ম ৫. সংসর্গ ত্যাগ কর। 
ঘ. সংক্ষেপে উত্তর দীও : 


১. কয়েকটি সূত্রের নাম বল। 
২. ভগবান বুদ্ধ কিসের মাধ্যমে উপদেশ দিয়েছেন? 
৩. মানুষের মঙ্গল হয় এরুপ একটি গাথা মুখস্থ বল। 
৪. করণীয় সূত্রের উপদেশ বল। 
৫. সর্বদা কী স্মরণ করবে? 
ঙ. নিচের প্রশ্নগুলোর উত্তর দাও : 
১. গাথা কী? গাথা আবৃত্তি করলে কী হয়? 
২. পরাভব সূত্রের গাথাটি মুখস্থ বল। 
৩. সুজন কাণ্ড গাথার বাংলা অনুবাদ কর। 
৪. লোকনীতির একটি গাথা আবৃত্তি কর । 


সপ্তম অধ্যায় 


সুত্র পিটক 


তোমরা জান ব্রিপিটক বৌদ্ধদের পবিত্র ধর্মগ্রন্থ । ব্রিপিটকের তিনটি অংশ হল : 

১। বিনয় পিটক 

২। সুত্ৰ পিটক 

৩। অভিধর্ম পিটক 
এখন ত্ৰিপিটক সংকলনের সংক্ষিপ্ত ইতিহাস তুলে ধরা হল : 
ভগবান বুদ্ধ মহাপরিনির্বাণ লাভ করলেন। তার ধর্মবাণীগুলো সংগ্রহ করে রাখার 
প্রয়োজনীয়তা দেখা দিল। এ লক্ষ্যে বুদ্ধের মহাপরিনির্বাণের তিন মাস পর তার অন্যতম 
শিষ্য মহাকাশ্যপ স্থবির এক ধর্ম সম্মেলন আহবান করলেন । এ ধর্ম সম্মেলনকে বৌদ্ধ 
ইতিহাসে সংগীতি বলে । স্থান ঠিক হল রাজগৃহের সপ্তপণী গুহা । যা বর্তমান ভারতের 
বিহার প্রদেশে অবস্থিত। পাচ শত জ্ঞানী স্থবির সমবেত হলেন। সংগৃহীত হল বুদ্ধের 
ধর্ম-বিনয়। বিনয় আবৃত্তি করেন উপালি স্থবির । ধর্ম আবৃত্তিতে ছিলেন আনন্দ স্থবির । 
এ সংগীতির পৃষ্ঠপোষকতা করেন মগধরাজ অজাতশত্রু। 
বুদ্ধের মহাপরিনির্বাণের এক শত বছর পর আয়োজিত হল দ্বিতীয় সংগীতি। যশ স্থবির 
এ সংগীতি আহ্বানের উদ্যোগ গ্রহণ করেন। সাত শত স্থবির দ্বিতীয় সংগীতিতে 
উপস্থিত ছিলেন। এ সংগীতিতে ধর্ম-বিনয় পুনরাবৃত্তি করা হয়। সম্রাট কালাশোক 
ছিলেন দ্বিতীয় সংগীতির পৃষ্ঠপোষক । 
খিস্টপূর্ব তৃতীয় শতকে মহামতি অশোক ছিলেন ভারতবর্ষের একচ্ছত্র বৌদ্ধ সম্রাট । 
অনুষ্ঠিত হয় তৃতীয় সংগীতি। মোগ্গল্লিপুত্ত তিস্স-এর নেতৃতে এক হাজার স্থবির এতে 
যোগ দেন। স্থবিরদের সমবেত প্রচেষ্টায় ধর্ম-বিনয়কে তিন ভাগে বিভক্ত করা হয়। 
বিনয়, সূত্র ও অভিধর্ম। এভাবে তৃতীয় সংগীতিতে সংকলিত হল ত্ৰিপিটক । 

বিনয় পিটকের পরিচয় তোমরা তৃতীয় শ্রেণীতে পেয়েছ। এবার আমরা সুত্র পিটকের 
সাথে পরিচিত হব । 

সুত্র পিটকে পাঁচটি নিকায় আছে। পালি ভাষায় নিকায়গুলো হল : 


১। দীঘ নিকায় ২। মজ্ঝিম নিকায় 
৩। সংযুত্ত নিকায় ৪ । অঙ্গুত্তর নিকায় 
৫। খুদ্দক নিকায় 

উপরোত্ত নিকায়গুলোর সংক্ষিপ্ত বিবরণ দেওয়া হল : 


১। দীঘ নিকায় : দীঘ নিকায়ে তিনটি বগৃণ। যথা- সীলক্খনধ বগৃগ, মহাবগৃগ ও 
পটিক বগৃগ। এ সকল বর্গের সূত্রগুলো বেশ দীর্ঘ। সূত্রগুলোতে দান, শীল, 
ভাবনাসহ নির্বাণের ব্যাখ্যা আছে। 

২। মজ্বিম নিকায় : এ নিকায়টিও তিন খণ্ডে বিভক্ত । এগুলো হল- মূল পঞ্ঞাস, 
মজঝিম পঞ্ঞাস ও উপরি পঞ্ঞাস। গল্প ও উপদেশের মাধ্যমে নীতিশিক্ষা 
দেওয়াই গ্রনথগুলো রচনার প্রধান উদ্দেশ্য । 

৩। সংযুত্ত নিকায় : পাঁচটি বগ্গ নিয়ে সংযুত্ত নিকায় গঠিত। বগ্গগুলো হল- 
সগাথা বগৃগ, নিদান বগৃগ, খন্ধক বগৃগ, সলায়তন বগৃগ ও মহাবগ্গ। 
গ্রনথগুলোতে নৈতিক ও ধর্মাচরণ সম্পর্কে আলোচনা স্থান পেয়েছে। 

৪। অঙ্গত্তর নিকায় : এ নিকায়টি এগারটি নিপাত নিয়ে গঠিত। নিপাতগুলো হচ্ছে- 
এক নিপাত, দুক নিপাত, তিক নিপাত, চতুক্ধ নিপাত, পঞ্ক নিপাত, ছক 
নিপাত, সত্তক নিপাত, অট্ঠক নিপাত, নবক নিপাত, দসক নিপাত ও একাদসক 
নিপাত ৷ উক্ত নিপাতসমূহে ভগবান বুদ্ধের ধর্ম বাণীর বিশদ বর্ণনা আছে। 

৫। খুদ্দক নিকায় : খুদ্দক শব্দের অর্থ ক্ষুদ্র নামে ক্ষুদ্র বা ছোট হলেও এর আয়তন 
বেশ বড়। গদ্য ও পদ্যে রচিত এ নিকায়ের গ্রন্থ সংখ্যা পনেরটি । এখানে 
গ্রন্থগুলোর একটি তালিকা দেওয়া হল; ১. খুদ্দক পাঠ ২. ধম্মপদ ৩. উদান 
৪. ইতিবৃত্তক ৫. সুত্ত নিপাত ৬. পেত বথু ৭. বিমান বথু, ৮. থেরগাথা ৯. 
থেরীগাথা ১০. নিদ্দেস ১১. জাতক ১২. পটিসম্ভিদা মগৃগ ১৩. অপদান ১৪. 
বুদ্ধবংস ১৫. চরিয়া পিটক। 

সুত্র পিটকের গ্রন্থসমূহে ভগবান বুদ্ধের উপদেশপূর্ণ বাণী লিপিবদ্ধ আছে। 
উপদেশগুলো মেনে চলা সকলের কর্তব্য । 

বড় হয়ে গ্রনথগুলো সংগ্রহ করে পড়বে । অন্যদেরও পড়তে উৎসাহিত করবে । 


অনুশীলনী 
ক. সঠিক উত্তরে টিক (৭) চিহ্ন দাও : 
১. কোন স্থবির প্রথম সংগীতি আহবান করেনঃ 
ক. উপালি ব্যান 
গ. মহাকাশ্যপ ৪৮০৪ 
২. তৃতীয় সংগীতিতে কত জন স্থবির যোগ দেন? 
ক. ৫০০ জন খ. ১০০০ জন 
গ. ১৫০০ জন ঘ. ২০০০ জন 
৩. সূত্র পিটকে কয়টি নিকায় আছে? 
ক. পীচটি খ. সাতটি 
গ. নয়টি ঘ. এগারটি 
৪. ধস্মপদ ও জাতক কোন নিকায়ের দুটো গ্রন্থ? 
ক. দীঘ নিকায় খ. সংযুত্ত নিকায় 
গ. অঙ্গৃত্তর নিকায় ঘ. খুদ্দক নিকায় 
৫. মজ্বিম নিকায় কয় খণ্ডে বিভক্ত? 
ক. দুই খ. তিন 


গ. চার ঘ. পাচ 

খ. শূন্যস্থান পূরণ কর : 
১. প্রথম সংগীতির পৃষ্ঠপোষক ছিলেন মগধরাজ------- | 
REE ছিল সম্রাট অশোকের বিশাল সাম্রাজ্যের রাজধানী । 


১. ‘সংগীতি’ কাকে বলে? 
২. কোন সম্রাটের আমলে দ্বিতীয় সংগীতি অনুষ্ঠিত হয়? 
৩. সম্রাট অশোক কে ছিলেন? 
৪. দীঘ নিকায়ে কয়টি বগৃগ ও কী কী? 
৫. অঙ্গুত্তর নিকায় কয়টি নিপাতে বিভক্ত? 
৬. খুদ্দক নিকায়ের পাচটি গ্রন্থের নাম লেখ । 
ঘ. নিচের প্রশ্নগুলোর উত্তর দাও : 
১. প্রথম সংগীতির বর্ণনা দাও । 
২. তৃতীয় সংগীতিতে কীভাবে ত্ৰিপিটক সংকলিত হয়? 
৩. সুত্র পিটকের পাচটি নিকায়ের নাম লেখ । 
৪. সংযুত্ত নিকায়ের পরিচয় দাও । 
৫. খুদ্দক নিকায়ের গ্রন্থগুলোর একটি তালিকা প্রস্তুত কর । 


অষ্টম অধ্যায় 


ধর্মীয় অনুষ্ঠান 


তোমরা পূর্বের শ্রেণীতে বুদ্ধ পূর্ণিমা, আহাটী পূর্ণিমা, প্রবারণা পূর্ণিমা ও মাথী পূর্ণিমা 
সম্পর্কে জেনেছ। বুদ্ধ জীবনের গৌরবময় ঘটনাগুলো এসব পূর্ণিমায় ঘটে । তা স্মরণ 
করে পূর্ণিমাগুলোতে বৌদ্ধরা শ্রদ্ধা নিবেদন করে। 

এ অধ্যায়ে স্মরণীয় আরও কয়েকটা পূর্ণিমা সম্পর্কে জানব । পূর্ণিমাগুলো হচ্ছে- 

১. শ্রাবণী পূর্ণিমা ২. মধু পূর্ণিমা বা ভাদ্র পূর্ণিমা 

৩. আশ্বিন পূর্ণিমা ৪. কার্তিকী পূর্ণিমা 

৫. ফাল্পুনী পূর্ণিমা । 

এসব পূর্ণিমা কম গুরুত্বপূর্ণ নয় । নিচে পুর্ণিমাগুলো সম্পর্কে আলোচনা করা হল। 


শ্রাবণী পূর্ণিমা 
বুদ্ধবাণী সংগ্রহের সম্মেলনকে সংগীতি বলে । বুদ্ধের পরিনির্বাণের চতুর্থ মাসে শ্রাবণী 
পূর্ণিমায় প্রথম সংগীতি আরম্ভ হয়। এই সংগীতির স্থান ছিল রাজগৃহের নিকটবতী 
বেভার পর্বতের সপ্তপর্ণী গুহা। সভাপতিত্ব করেন মহাকাশ্যপ স্থবির । মগধরাজ 
অজাতশত্রুর সহায়তায় এই সংগীতি সার্থক হয়। প্রথম সংগীতির জন্য শ্রাবণী পর্ণিমা 
উল্লেখযোগ্য । 


মধু পূর্ণিমা 
মধু পূর্ণিমা একটি উল্লেখযোগ্য পূর্ণিমা । ভাদ্র মাসে পালিত হয় বলে একে ভাদ্র পূর্ণিমাও 
বলা হয়। বুদ্ধ বর্ধাবাস পালন করেন মোট পঁয়তাল্লিশ বৎসর ৷ পারিলেয়্য নামক এক 
গভীর বনে তিনি একবার বর্ধাবাস পালন করেন। বুদ্ধের মৈত্রী করুণার প্রভাবে তাকে 
বন্য প্রাণীরা শ্রদ্ধা নিবেদন করত। 

এই বনে পারিলেয়্য নামে একটি বড় হাতি ছিল। হাতিটি সুমিষ্ট ফল দান করে নিয়মিত 
বুদ্ধের সেবা ও পূজা করত। 

এক বানর হাতির এই পূজা ও দান দেখত । বানরের মনে বুদ্ধকে কিছু দান করার ইচ্ছা 
জাগে। কিন্তু হাতি বনের সব সুমিষ্ট ফল বুদ্ধকে দান করেছে। সে ভাবল- বুদ্ধকে 
নতুন কিছু দান করবে । 

বানর গাছে একটি মৌচাক দেখতে পেল । মৌমাছিরা মৌচাকটি ছেড়ে চলে গেছে। তবে 
মৌচাকে তখনও বেশ কিছু মধু সঞ্টিত আছে। বানর ভাবল- এইতো উপযুক্ত জিনিস। 
বিভিন্ন ফুলের মধু দিয়ে বুদ্ধকে দান দেব । পুজা করব । বানর অতি শ্রদ্ধায় বুদ্ধের 
হাতে মৌচাকটি তুলে দিল । 


1. 
3 1112) 
b রে 

A Fa UY 


“4 | ৮ ণ 
1 /%% রি 1 
2 72 
৫ 


48 69206॥11 


বুদ্ধ বানরের দেওয়া মৌচাক গ্রহণ করলেন। তিনি মধু পান করলেন। বানর অত্যন্ত 
খুশী হল। মনের আনন্দে উৎফুল্ল বানর গাছে গাছে নাচতে লাগল । এক সময় গাছ 
থেকে পড়ে তার মৃত্যু হল। মৃত্যুর পরে স্বর্গে দেবপুত্র হিসেবে জন্ম নেয়। সেদিন ছিল 
ভাদ্র পূর্ণিমা । বানরের মধু দানের স্মরণে এ পূর্ণিমার নাম হল মধু পূর্ণিমা । 

মধু পূর্ণিমার দিনে বৌদ্ধরা মধু দান করেন। দিনটিতে তীরা উপোসথ শীল পালন 
করেন। সাধারণ প্রাণীর দান, সেবার মহিমায় পূর্ণিমাটি বৌদ্ধদের কাছে স্মরণীয়। তারা 
শ্রদ্ধার সাথে মধু পূর্ণিমা দিবসটি পালন করেন । 


আশ্বিনী পূর্ণিমা 
আশ্বিন মাস শরৎকাল। আশ্বনী পূর্ণিমা শরতকালের একটি সুন্দর সময় । ভগবান বুদ্ধ 
এক সময়ে তাবতিংস স্বর্গে বর্ষাবাস যাপন করেন। বর্ধাবাসের তিন মাস তিনি 
দেবতাদের ধর্মদেশনা করেন। এ সময় তিনি নিজ মাতাকেও স্বর্গে ধর্মোপদেশ 
দিয়েছিলেন । 
বর্ধাবাস শেষে তিনি শাঙ্কস্য নগরীতে অবতরণ করেন । বুদ্ধের বিবিধ খাদ্ধি প্রদর্শনে 
নগরীটি আলোকিত হয়ে ওঠে । 
এই পূর্ণিমায় বুদ্ধ ভিক্ষুদের ধর্মোপদেশ দেন। দেব, মানুষ ও সর্বজীবের মঙ্গলের জন্য 
তারা যেন সদ্ধর্ম প্রচার করেন। বুদ্ধের এই দেশনা দেব, ব্রহ্ম ও নরগণ একই সাথে 
শোনেন। 
আশ্বিনী পূর্ণিমা বৌদ্ধধর্মের ইতিহাসে বিশেষ তাৎপর্যপূর্ণ, ঘটনাবহুল ও বৈচিত্র্যময় । 
বিনয় বিধান অনুসারে আশ্বিনী পূর্ণিমা প্রবারণা পূর্ণিমা নামেও খ্যাত। এর ধর্মীয় ও 
সামাজিক মূল্য অপরিসীম । 

কার্তিকী পূর্ণিমা 
কার্তিকী পূর্ণিমা তিনটি বিশেষ ঘটনায় সমুজ্জাল। 
১. ভগবান বুদ্ধ মগধরাজ অজাতশতুকে এদিনে শ্রামণ্যকল সূত্র দেশনা করেন। 
২. এই সূত্রের উপদেশ শুনে মহারাজ অজাতশত্রু বৌদ্ধধর্মে দীক্ষা নেন। 

৩. বুদ্ধের অগ্রশ্রাবক সারিপুত্র স্থবির এদিনে পরিনির্বাণ লাভ করেন। 


তাছাড়া এদিনেই কঠিন চীবর দানের সমাপ্তি ঘটে । কার্তিকী পূর্ণিমার পরবর্তী 
অমাবস্যায় অগ্রশ্বাবক মহামৌদগল্যায়ন স্থবির পরিনির্বাণ লাভ করেন। 


ফাল্গুনী পূর্ণিমা 

ফাল্গুন মাস বসন্ত কাল। প্রাকৃতিক সৌন্দর্যে পরিপূর্ণ । বুদ্ধ জীবনের কয়েকটি ঘটনা 

সম্বলিত এই পূৰ্ণিমা । 

১. সিদ্ধার্থের বাল্যবন্ধু ছিলেন কালুদায়ী। তিনি রাজা শুদ্ধোদনের বার্তা নিয়ে 
বুদ্ধের নিকট গমন করেন। কালুদায়ীর প্রচেষ্টায় ভগবান বুদ্ধ শাক্যরাজ্যে 
আগমন করেন । এদিন শাক্য রাজ্যে আনন্দ উৎসবের আয়োজন হয় । 

২. এই পূর্ণিমায় বুদ্ধ ধর্মদেশনা করেন। তার ধর্মদেশনা শুনে মহারাজ শুদ্ধোদন 
অর্হতৃফল লাভ করেন। 

৩. জ্ঞাতি সম্মেলনে দিনটি মহোৎসবে পরিণত হয়। সেই মহোৎসবের স্মৃতি নিয়ে 
ফাল্লুনী পূর্ণিমা উৎসব উদ্যাপিত হয় । 

হয়েছে । 

ধর্মপ্রাণ বৌদ্ধ উপাসক-উপাসিকারা এই দিনটি আনন্দের সঙ্গে স্মরণ করেন। 

উল্লেখযোগ্য এ পুর্ণিমাগুলো আমাদের জন্য অতি গৌরবের | এ সময়ে বৌদ্ধ জনসাধারণ 

একসাথে মিলিত হয় । ফলে এই দিনগুলো হয়ে ওঠে অত্যন্ত আনন্দের । বুদ্ধজীবনের 
বিভিন্ন ঘটনা তোমরা শ্রদ্ধার সাথে স্মরণ করবে। 


অনুশীলনী 
ক. সঠিক উত্তরে টিক (৭) চিহ্ন দাও : 
১. প্রথম সংগীতি কোন পূর্ণিমায় আরম্ভ হয়। 
ক. বুদ্ধ পূর্ণিমায় খ. ফাল্গুনী পূর্ণিমায় 
গ. শ্রাবণী পূর্ণিমায় ঘ. মধু পূর্ণিমায় 
২. পারিলেয়্য হাতি কীভাবে বুদ্ধের সেবা ও পূজা করত? 
ক. করজোড়ে খ. সুমিষ্ট ফল দান করে 
গ. মধু দান করে ঘ. জল দান করে 
৩. বর্ষাবাস শেষে বুদ্ধ কোন নগরীতে অবতরণ করেন? 
ক. শ্রাবস্তী নগরীতে খ. রাজগৃহে 
গ. শাঙ্কস্য নগরীতে ঘ. দেবদহে 
৪. কার্তিকী পূর্ণিমায় কে পরিনির্বাণ লাভ করেন? 
ক. সারিপুত্র স্থবির খ. নন্দ থের 
গ. যশোধরা ঘ. রাহুল শ্রমণ 
৫. সিদ্ধার্থের বাল্যবন্ধ কে ছিলেন? 
ক. আনন্দ খ. কালুদায়ী 
গ. দেবদত্ত ঘ. নন্দ 
খ. শূন্যস্থান পুরণ কর : 


১. বুদ্ধবাণী সংগ্রহের এ ইতিহাসকে------- 'বলে। 
২. বুদ্ধ বর্ষাবাস পালন করেন মোট------বৎসর । 


৩. আশ্বিনী পূর্ণিমা---নামেও খ্যাত। 

৪. বুদ্ধের অগ্রশ্রাবক---এদিনে---লাভ করেন । 
৫. ---প্রচেষ্টায়---শাক্যরাজ্য---করেন । 
গ. সংক্ষেপে উত্তর দাও : 
১. পাচটি পূর্ণিমার নাম বল। 
২. প্রথম মহাসংগীতি কোন পূর্ণিমায় অনুষ্ঠিত হয়? 
৩. ভগবান বুদ্ধ কাকে শ্রামণ্যফল সূত্র দেশনা করেন? 
৪. কার্তিকী পূর্ণিমায় কে পরিনির্বাণ লাভ করেন? 
৫. কালুদায়ী কে ছিলেন? 
ঘ. নিচের প্রশ্নগুলোর উত্তর দাও : 
১. বৌদ্ধ ধর্মীয় অনুষ্ঠান কেন এবং কখন উদযাপন করা হয়? 
২. শ্রাবণী পূর্ণিমার গুরুত্ব কী? 
৩. মধু পূর্ণিমা নামকরণের ঘটনা কী? 
৪. কার্তিকী পূর্ণিমার ঘটনাগুলো লেখ । 
৫. জ্ঞাতি সম্মেলন কোন পূর্ণিমায় অনুষ্ঠিত হয় এবং কেন? 


নবম অধ্যায় 


কর্ম ও কর্মফল 


সকল মানুষ কর্মের অধীন । বৌদ্ধধর্মের মূল হল কর্মবাদ। যে যেমন কাজ করে, সে 
তেমন ফল ভোগ করে । ভালো কাজ করলে সকলের প্রশংসা পায়। সুখী হয়। জীবন 
সুন্দর হয়। একে বলা হয় কুশল কর্ম। 

পৃথিবীর সব মানুষ সমান নয়। ভগবান বুদ্ধ দেশনায় বলেছেন- কর্মদ্বারা জীবগণ শ্রেষ্ঠ ও 
নিকৃষ্ট হয়। 

কুশল কর্মের দ্বারা মানুষ নীরোগ হয়। দীর্ঘায়ু লাভ করে । অনেক সম্পদের অধিকারী 
হয়ে ধনী হয়। উচ্চকুলে জন্গ্রহণ করে । জ্ঞানী হয়। 

এখন এই কুশল কর্ম সম্পর্কে বুদ্ধ কী বলেছেন তা জানবে । 

শ্রাবস্তীর জেতবন বিহার। ভগবান বুদ্ধের কাছে এলেন তোদেয়্য ব্রাহ্মণের পুত্র শুভ 
মানব । তিনি বুদ্ধকে বললেন- হে গৌতম, জগতে বিভিন্ন প্রকার মানুষ দেখা যায় । ধনী- 
দরিদ্র, সুস্থ-রুগ্ন, পণ্ডিত-মূর্খ । এর কারণ কী? 

বুদ্ধ উত্তরে বললেন- ‘জগতে কর্মই প্রাণিগণকে নিয়ন্ত্রণ করে’ । 
প্রাণিহত্যা করলে অল্পাযু হয়। 

প্রাণিদের নিপীড়নকারী রোগগ্রস্ত হয় । 

মনে হিংসা পোষণ করলে বিশ্রী হয়। 

বুদ্ধ আরও বলেছেন- যারা দান করে না তারা দরিদ্র হয় । 

এগুলো অকুশল কর্ম। 

এবার কুশল কর্ম কী তা জানব। 

যারা প্রাণিহত্যা করে না তারা দীর্ঘায়ু হয়। 

যারা দান করে তারা ধনী হয়। 

যাদের মনে হিংসা নেই তারা সুন্দর হয়। 

পূজনীয় ব্যক্তিকে পূজা করবে । 

অহংকার করবে না। 

অভিবাদন যোগ্যকে অভিবাদন করবে । 

এসব কুশল কর্ম সম্পাদন করলে উচ্চকুলে জনগ্রহণ করে । 

অকুশল কর্মের ফল দুঃখদায়ক। 

কুশল কর্মের ফল সুখ নিয়ে আসে । 

এখন আমরা কর্মফল সম্পর্কে দুটি কাহিনী জানব । 

শ্রাবস্তীতে নন্দ নামে এক ব্যাধ বাস করত প্রাণিহত্যা ছিল তার জীবিকা । নন্দ প্রতি 
দিন মাংস বিক্রি করত। মাংস ছাড়া সে ভাত খেত না। একদিন খেতে বসে সে দেখল 
মাংস নেই। তার পাকশালার সামনেই তখন ছিল একটি গরু। গরুটি আপন মনে ঘাস 
খাচ্ছিল। নন্দ ধারালো ছুরি দিয়ে তৎক্ষণাৎ গরুটির জিভ কেটে ফেলল । আগুন জ্বেলে 
জিভটি সেকে নিল। তারপর পরমানন্দে জিভটি খেতে লাগল । 

কিন্তু পাপ কর্মের ফল ভয়াবহ । নন্দের জিভটি ভাতের থালায় খসে পড়ল । নন্দ যন্ত্রণায় 
আর্তনাদ করতে করতে মারা গেল । নন্দ পাপ করেছিল । তাই সে দুঃখময় নরকে গেল । 
এবার কুশল কর্মের একটি কাহিনী জানবে । 

ভগবান বুদ্ধের সময় রাজগৃহে এক দরিদ্র ব্যক্তি বাস করত। তার নাম ছিল পূর্ণ । পূর্ণ 
দরিদ্র হলে কী হবে সে নিয়মিত উপোসথ শীল পালন করত। পূর্ণ এত দরিদ্র ছিল যে 
প্রতি দিনের খাবার জোগাড় করতে পারত না। 

একদিন উপোসথ দিবসে পূর্ণ অষ্টশীল নিল। উপোসথ পালনের দিন। সামান্য কিছু 
খাবার নিয়ে পূর্ণ খেতে বসবে । এ সময় বুদ্ধের শিষ্য সারিপুত্র ভিক্ষাপাত্র হাতে দুয়ারে 

উপস্থিত। পূর্ণ নিজের জন্য প্রস্তুত খাবার শ্রদ্ধাভরে সারিপুত্রকে দান করল। সারিপুত্র 
স্থবির পূর্ণের দানের প্রশংসা করলেন । তাকে আশীর্বাদ করলেন । 


সারিপুত্রকে পূর্ণের দান 
দরিদ্র পূর্ণ তার দানের ফলে অচিরেই ধনবান শ্রেষ্ঠী হলেন। 
প্রাণিজগতে মানুষ শ্রেষ্ঠ। মানুষ কায়-মন-বাক্যে কুশল কর্ম করতে পারে। কুশল কর্ম 
সুখ দায়ক । সুতরাং সব সময় ভালো কাজ করবে । বড়দের সম্মান করবে । গুরুজনের 
কথা শুনবে । দরিদ্রকে দান করবে । পশুপাখিকে কষ্ট দেবে না। এমন কাজ করবে না 
যাতে মা-বাবা কষ্ট পান। 

অকুশল বা খারাপ কাজ করলে পাপ হয়। সকলের অপ্রিয় হতে হয়। কেউ ভালোবাসে 
না। তোমরা কাউকে হিংসা করবে না। অকুশল কর্ম থেকে সব সময় দূরে থাকবে । 
সর্বদা বুদ্ধ, ধর্ম ও সঙ্ঘের শরণ নেবে । 


অনুশীলনী 
ক. সঠিক উত্তরে টিক (৬) চিহ্ন দাও : 
১. মানুষ কিসের অধীন? 
ক. কর্মের খ. চিত্তের 
গ. ধর্মের ঘ. লোভের 
২. তোদেয়্ ব্রাহ্মণের পুত্রের নাম কী? 
ক. চিত্ত মানব খ. শুভ মানব 
গ. হিংস্র মানব ঘ. অশুভ মানব 
৩. কী করলে মানুষ অল্লায়ু হয়? 
ক. কুশল কর্ম খ. সৎকর্ম 
গ. প্রাণিহত্যা ঘ. হিত কর্ম 
৪. পাপ কর্মের ফল কী রূপ? 
ক. আনন্দদায়ক খ. হিতকর 
গ. সুফল দায়ক ঘ. ভয়াবহ 
৫. সর্বদা কাদের শরণ নেবে? 
ক. বুদ্ধ, ধর্ম ও সংঘ খ. বুদ্ধ, মানুষ ও দেবতা 
গ. ধর্ম, চিত্ত ও দেবতা ঘ. সঙ্ঘ, দৈত্য ও মানুষ 
খ. বাম ও ডান পাশের মিল কর 3 
বাম ডান 
১. সকল মানুষ ১. দুঃখ দায়ক। 
২. যারা দান করে না ২. অচিরেই ধনবান শ্রেষ্ঠী হলেন। 
৩. অকুশল কর্মের ফল ৩. তারা দরিদ্র হয় । 
৪. দরিদ্র পূর্ণ তার দানের ফলে ৪. সব সময় দূরে থাকবে । 
৫. অকুশল কর্ম থেকে ৫. কর্মের অধীন । 

খ. শূন্যস্থান পূরণ কর : 
১. বৌদ্ধ ধর্মের মূল হল ---। 
২. --- কাজ করলে সকলের ---পায়। 
৩. --- ব্যক্তিকে --- করবে। 
৪. --- কর্মের --- সুখ নিয়ে আসে । 
৫. --- জ্বেলে --- সেঁকে নিল। 
গ. সংক্ষেপে উত্তর দাও : 
১. মানুষ কিসের অধীন? 
২. কুশল কর্ম কী? 
৩. ভগবান বুদ্ধের কাছে কে এলেন? 
৪. প্রাণিহত্যা করলে কী হয়? 
৫. মনে হিংসা পোষণ করলে কী হয়? 
৬. কুশল কর্মের ফল কী নিয়ে আসে? 
৭. নন্দ কে? 
৮. পূর্ণ কাকে দান করল? 
ঘ. নিচের প্রশ্নগুলোর উত্তর দাও : 
১. সকল মানুষ সমান না হওয়ার কারণ কী? 
. কুশল কর্ম দ্বারা কী কী লাভ হয়? 
. তোদেয়্য ব্রাহ্মণের পুত্র শুভ মানব বুদ্ধকে কী প্রশ্ন জিজ্ঞেস করেছিল? 
. বুদ্ধ উত্তরে কী বললেন? 
. ব্যাধ নন্দের কী ঘটেছিল? 
. পূর্ণ কীভাবে শ্রেষ্ঠী হল? 
. অকুশল বা খারাপ কাজ করলে কী হয়? 

দশম অধ্যায় 


চতুরার্ষ সত্য 


চতু অর্থ চার এবং আর্য শব্দের অর্থ শ্রেষ্ঠ । সুতরাং চতুরার্য সত্য হল চারটি শ্রেষ্ঠ সত্য । 

চতুরার্য সত্য ভগবান বুদ্ধের শ্রেষ্ঠ আবিষ্কার । বুদ্ধত্ব লাভের পর তিনি উপলব্ধি 

করলেন- জীবন ও জগত দুঃখময়। সুখ ক্ষণস্থায়ী । এ ক্ষণস্থায়ী সুখ পরিণামে দুঃখই 
প্রদান করে । 

চতুরার্য সত্যে রয়েছে বৌদ্ধধর্মের সারকথা । পৃথিবীতে জন্মগ্রহণ করাই দুঃখ । দুঃখ 

সম্পর্কে যথার্থ জ্ঞান অর্জনই হল আর্ধসত্য। 

আর্ধসত্য চার প্রকার । এগুলো হল : 

১। দুঃখ 

২। দুঃখ সমুদয় 

৩। দুঃখ নিরোধ 

৪ | দুঃখ নিরোধের উপায় 

এখন আমরা চতুরার্য সত্য সম্বন্ধে সংক্ষিপ্ত ধারণা লাভ করব : 

১। দুঃখ আর্যসত্য : মানব জীবন নানা প্রকার দুঃখে পরিপূর্ণ। মানুষ মাত্রেই 
মায়াজালে মোহাচ্ছন্ন। তাই দুঃখের আসল রূপ আমরা বুঝতে পারি না। বরং 
দুঃখ উৎপাদনকারী বিষয়গুলোকে আমাদের সুখ বলে মনে হয়। একে বলে 
অবিদ্যা বা অজ্ঞানতা । অজ্ঞানতাই দুঃখের মূল কারণ । 

দুঃখ নানা প্রকার । যথা : 

জন্ম দুঃখ 
জরা দুঃখ 
ব্যাধি দুঃখ 
মৃত্যু দুঃখ 

প্রিয় বিয়োগ দুঃখ 

অপ্রিয় সংযোগ দুঃখ 

যা চাই তা না পাওয়ার দুঃখ 

শোক-হতাশা প্রভৃতিই দুঃখ । 

মানুষের জন্ম থেকে মৃত্যু পর্যন্ত সবই দুঃখময় । 


২। 


দুঃখ সমুদয় আর্ধসত্য : প্রত্যেক কাজের পিছনেই একটি কারণ থাকে। কারণ 
আছে বলেই দুঃখ উৎপন্ন হয়। দুঃখের উৎপত্তি হেতু মানুষের মনে তৃষ্ণা জাগ্রত 
হয়। অবিদ্যাই তৃষ্ণার কারণ । তৃষ্ণা মানুষকে মোহগ্রস্ত করে। তৃষ্কার কারণে 
মানুষ বার বার জন্গ্রহণ করে। এভাবে তৃষ্কার কারণে দুঃখ উৎপন্ন হয়। তাই 
একে দুঃখ সমুদয় আর্ধসত্য বলা হয়। 

দুঃখ নিরোধ আর্ধসত্য : তৃষ্ণা পুনর্জন্মের হেতু৷ পুনর্জন্ম রোধ করতে হলে 
তৃষ্ণাকে দমন করতে হবে । তৃষ্ণা রোধ হলে পুনর্জন্ম নিরুদ্ধ হবে । জন্ম না হলে 
মৃত্যুও হবে না। কোনো প্রকার দুঃখও ভোগ করতে হবে না। তৃষ্ণাকে নির্মূল 
করে যাঁরা পুনর্জন্ম রোধ করেন তাঁরাই নির্বাণ লাভ করেন । নির্বাণের অর্থ হল 
তৃষ্ণার পূর্ণ নিবৃত্তি বা বিনাশ। জন্ম হলে মৃত্যু হয় । আবার তৃষ্ণার কারণে পুনর্জন্ম 
হয়। জন্য মৃত্যুর নিরোধই নির্বাণ । নির্বাণ লাভ হল বৌদ্ধদের মূল লক্ষ্য। 

দুঃখ নিরোধ হলে নির্বাণ লাভ হয়। তাই একে বলা হয় দুঃখ নিরোধ আর্যসত্য । 


দুঃখ নিরোধের উপায় আর্ধসত্য : রোগ নিরাময়ের জন্য সঠিক ওষধ খেতে হয়। 
তাহলে রোগমুক্তি লাভ হয়। তেমনি দুঃখ থেকে মুক্তি লাভেরও উপায় আছে। এর 
নাম মধ্যম পথ । বুদ্ধমতে দুঃখ থেকে মুক্তি লাভের একমাত্র উপায় হল মধ্যম 
পথ । বুদ্ধ মধ্যম পথের আটটি অঙ্গ নির্দেশ করেছেন। এই আটটি অঙ্গ হল 
আর্য অষ্টাঙ্গিক মার্গ। আর্য অফ্টাঙ্গিক মাৰ্গ নিম্নরূপ : 


১. সৎ দৃষ্টি ২. সৎ সংকল্প ৩. সৎ বাক্য ৪. সৎকর্ম ৫. সৎ জীবিকা ৬. সৎ প্রচেষ্টা 
৭. সৎ স্মৃতি ও ৮. সৎ সমাধি। 

এ অধ্যায়ে আমরা চতুরার্য সত্য সম্পর্কে সংক্ষেপে জানলাম । চতুরার্য সত্য ভালোভাবে 
উপলদ্ধি করতে হবে । এজন্য সাধনা ও অনুশীলন দরকার ৷ সাধনা ও অনুশীলনের দ্বারা 
দুঃখ থেকে মুক্তি লাভ করা যাবে। প্রকৃত সুখ লাভ হবে। নির্বাণ লাভ করা যাবে । বুদ্ধ 
বলেছেন- নিব্বানং পরমং সুখং- অর্থাৎ নির্বাণ পরম সুখ । 

পরবর্তীতে তোমরা আর্য অষ্টাঙ্গিক মার্গের পূর্ণ বিবরণ জানতে পারবে । 


অনুশীলনী 
ক. সঠিক উত্তরে টিক (৭) চিহ্ন দাও : 
১. পৃথিবীতে জন্মগ্রহণ করাই- 
ক. সুখ খ. দুঃখ 
গ. আনন্দ ঘ. বিলাস 
২. আর্যসত্য কয়টি? 
ক. দুটি খ. তিনটি 
গ. চারটি ঘ. পাচটি 
৩. অজ্ঞানতা কিসের কারণ? 
ক. দুঃখের খ. সুখের 
গ. আশার ঘ. আনন্দের 
৪. বার বার জন্ম গ্রহণের কারণ কী? 
ক. মৃত্যু . সুখ 
গ. যাতনা ঘ. তৃষ্ণা 

৫. বুদ্ধমতে দুঃখ থেকে মুক্তিলাভের উপায় কী? 


ক. উত্তম পথ খ. আর্য অষ্টাঙ্গিক মার্গ 
গ. প্রথম পথ ঘ. শেষ পথ 
খ. বাম দিকের বাক্যাংশের সাথে ডান দিকের বাক্যাংশ মিলিয়ে পূর্ণ বাক্য গঠন কর : 
বাম ডান 
১. বুদ্ধত্ব লাভের পর বুদ্ধ জেনেছেন | ক. তৃষ্কার পূর্ণ নিবৃত্তি বা বিনাশ। 
২. সুখ খ. নির্দেশ করেছেন। 
৩. মানব জীবন গ. জীবন ও জগত দুঃখময় । 
৪. নির্বাণের অর্থ হল ঘ. ক্ষণস্থায়ী ৷ 
৫. বুদ্ধ মধ্যম পথের আটটি অঙ্গ উ. নানা প্রকার দুঃখে পরিপূর্ণ । 


গ. সংক্ষেপে উত্তর দীও : 

. মানুষ বার বার জন্মগ্রহণ করে কেন? 

, বৌদ্ধদের মূল লক্ষ্য কী? 

. মানব জীবন কিসে পরিপূর্ণ? 

. আর্ধ-অষ্টাঙ্গিক মার্গে কয়টি অঙ্গ আছে? 

. নিব্বানং পরমং সুখং- এর বাংলা অনুবাদ কী? 

ঘ. নিচের প্রশ্নগুলোর উত্তর দাও : 
১. চতুরার্য সত্যের অর্থ কী? চতুরার্য সত্য সংক্ষেপে বর্ণনা কর। 
২. চতুরার্য সত্য কয় প্রকার ও কী কী? 
৩. আমরা দুঃখ কী বুঝতে পারি না কেন? দুঃখ আর্ধসত্যের সংক্ষিপ্ত বর্ণনা দাও । 
৪. দুঃখ নিরোধ আর্ধসত্যে নির্বাণ সম্পর্কে কী বলা হয়েছে? 
৫. আর্ধ-অষ্টাঙ্গিক মার্গ কী কী তার একটি তালিকা প্রস্তুত কর । 

একাদশ অধ্যায় 


তীর্থস্থান 


তীর্থস্থান হল পবিভ্রস্থান, পুণ্যক্ষেত্র। বুদ্ধের জীবনের ঘটনাবহুল পবিত্র স্থানগুলোকে 
বৌদ্ধতীর্থ বলা হয়। এ সকল পবিত্র স্থানকে দু ভাগে ভাগ করা হয়েছে। তা হল 
মহাতীর্থ ও তীর্থ । 

বুদ্ধের জন্ম, বোধিলাভ, ধর্মপ্রচার ও মহাপরিনির্বাণ- এ চারটি ঘটনাই গুরুতৃপূর্ণ। এ 
ঘটনাগুলো যেসব জায়গায় ঘটেছিল সেগুলোই মহাতীর্থ। লুস্বিনী, বুদ্ধগয়া, সারনাথ ও 
কুশীনগর- এ চারটি মহাতীর্ঘ। এছাড়া বুদ্ধ ধর্ম প্রচারের জন্য অনেক জায়গা ভ্রমণ 
করেছিলেন। তার আদেশে শিষ্য-প্রশিষ্যরা বিভিন্ন স্থানে ধর্ম প্রচার করেছেন । বুদ্ধের 
স্মৃতি এ সকল স্থানে জড়িয়ে আছে। এসব জায়গায় নির্মিত হয়েছে বিহার, চৈত্য, 
সঙ্ঘারাম ইত্যাদি। এসকল স্থানকে বলা হয় তীর্থ। পবিত্র তীর্থসথানগুলো হল- 
রাজগৃহ, শ্রাবস্তী, বৈশালী, কপিলাবস্তু, নালন্দা, তক্ষশিলা প্রভৃতি । 

তীর্থস্থান দর্শন অত্যন্ত গুরুত্বপূর্ণ । তীর্থ দর্শনে পুণ্য সঞ্টয় হয়। ধর্মের প্রতি আগ্রহ 
বাড়ে। তীর্থস্থানে নানাদেশের লোক জড়ো হয়। তাদের সাথে মেলামেশার সুযোগ 
হয়। অনেক গুণী ব্যক্তির দেখা পাওয়া যায়। জ্ঞান বৃদ্ধি হয়। সকল মানুষের প্রতি 
মৈত্রীভাব গড়ে ওঠে । 

তোমরা বড় হয়ে তীর্থ দর্শন করবে । তীর্থস্থান দর্শন করা সবার জন্য অতি পবিত্র ও 
পুণ্যময় । 


রাজগৃহ 
রাজগীর ৷ পাঁচটি পাহাড়ে ঘেরা, এর দৃশ্য অতি মনোরম ৷ রাজগৃহ ছিল মগধ রাজ্যের 
রাজধানী । মগধ রাজ্যের রাজা ছিলেন বিশ্বিসার। বুদ্ধ রাজগৃহে ধর্ম প্রচার করতে 
আসেন। 

অবদান আছে। 

রাজা বুদ্ধ ও তার শিষ্যদের বসবাসের জন্য বেণুবন উদ্যান দান করেন। পরে এখানে 
একটি বিহার নির্মাণ করেন । এর নাম রাখা হয় বেণুবন বিহার । ভগবান বুদ্ধ রাজগৃহের 
বেণুবন বিহারে সাত বর্ষা অতিবাহিত করেন। এখানে অবস্থানকালে তিনি ভিক্ষুদের 
অনেক উপদেশ দিয়েছিলেন । রাজগৃহের সপ্তপর্ণী গুহায় প্রথম বৌদ্ধ সংগীতি অনুষ্ঠিত 
হয়। 


সম্তপর্ণী গুহা, রাজগৃহ 
রাজগৃহে আছে জীবকের আত্্বন। জীবক বুদ্ধের পরম ভন্ত ছিলেন। তিনি বুদ্ধের 
চিকিৎসক ছিলেন। জীবক তার আমুবন বুদ্ধ ও তার শিষ্যদের দান করেন। এই 
আম্রবনে জীবকারাম বিহার গড়ে ওঠে । ভগবান বুদ্ধের জীবনের অনেক ঘটনা ও 
কাহিনী রাজগৃহের সঙ্গে জড়িত। এজন্য রাজগৃহ বৌদ্ধদের কাছে পবিত্র তীর্থভূমি । 

শ্রাবন্তী 


শ্রাবস্তী ভারতের উত্তর প্রদেশের গোগ্ডা জেলায় অচিরাবতী নদীর তীরে অবস্থিত। এর 
বর্তমান নাম সাহেত-মাহেত। শ্রাবস্তী প্রাচীন কোশল রাজ্যের রাজধানী ছিল। 

এক সময় ভগবান বুদ্ধ ধর্ম প্রচার করতে কোশল আসেন । তখন কোশলের রাজা ছিলেন 
প্রসেনজিৎ । শ্রাবস্তী ব্যবসা বাণিজ্যের কেন্দ্র ছিল। সেখানে অনেক শ্রেষ্ঠী (ধনী) বাস 
করতেন । সুদত্ত নামে এক শ্রেষ্ঠী ছিলেন। তিনি বহু স্বর্ণমুদ্রার বিনিময়ে রাজকুমার 
জেতের কাছ থেকে জেতবন উদ্যান ক্রয় করেন। বুদ্ধ ও তার শিষ্যদের জন্য এখানে 
জেতবন বিহার নির্মাণ করেন। এ বিহারটি ছিল খুবই সুন্দর। বৌদ্ধ ইতিহাসে শ্রেষ্ঠী 
সুদত্ত অনাথপিডিক নামে পরিচিত। তিনি ছিলেন বুদ্ধের গৃহীশিষ্য । দস্যু অঙ্গুলিমালকে 
বুদ্ধ জেতবন বিহারে দীক্ষা দিয়েছিলেন। জেতবন বিহার বৌদ্ধদের নিকট অত্যন্ত 
পুণ্যময় ও দর্শনীয় স্থান । এখানে বুদ্ধ উনিশ বর্ষা যাপন করেন । 

মহাউপাসিকা বিশাখা পূর্বারাম নামে একটি মহাবিহার এখানে নির্মাণ করিয়ে বুদ্ধকে 
দান করেন। বুদ্ধ পূর্বারাম বিহারে ছয় বর্ষা যাপন করেন। বিশাখা ছিলেন শ্রেষ্ঠী 
মিগারের পুত্রবধূ । 

কোশলরাজ প্রসেনজিৎ এখানে রাজকারাম নামে একটি বিহার নির্মাণ করান । রাজমহিষী 
মল্লিকার অনুরোধে এই সুন্দর বিহার নির্মাণ করা হয়। বুদ্ধ এ বিহারে অবস্থানকালে 
বহু ধর্মদেশনা করেন। 

শ্রাবস্তী বৌদ্ধ তীর্থস্থানসমূহের মধ্যে অন্যতম । 

তক্ষশিলা 

তক্ষশিলা পাকিস্তানের রাওয়ালপিন্ডি শহরের উত্তর পশ্চিমে বিতস্তা নদীর তীরে 
অবস্থিত। এক সময় সম্রাট অশোকের রাজ্যের পশ্চিম অঞ্লের রাজধানী ছিল 
তক্ষশিলা। এখানে তিনি অনেক সঙ্ঘারাম ও বিহার নির্মাণ করেছিলেন । নগরের উত্তরে 
একটি স্তুপ ছিল। 

তক্ষশিলা জ্ঞান-বিজ্ঞান চর্চার কেন্দ্র ছিল। বৌদ্ধ যুগে তক্ষশিলায় একটি বৃহৎ 
বিশ্ববিদ্যালয় ছিল। দেশ বিদেশ থেকে বহু ছাত্র এখানে পড়াশুনা করতে আসত । বহু 
পন্ডিত ব্যক্তি এখানকার শিক্ষক ছিলেন । 

চীনা পরিব্রাজক ফা-হিয়েন ও হিউয়েন সাঙ তক্ষশিলায় এসেছিলেন । তাদের লেখা 
থেকে জানা যায়, এখানে তখন অনেক বৌদ্ধ বাস করত। হুন জাতির আক্রমণে এ 
নগরটি ধ্বংসপ্রাপ্ত হয় । 

খনন কাজের ফলে বৌদ্ধ যুগের বহু স্তুপ ও বিহারের নিদর্শন পাওয়া গেছে। 
প্রাচীনকালের অনেক মুদ্রাও পাওয়া গেছে। পাকিস্তান সরকার এগুলো সংরক্ষণের 
ব্যবস্থা গ্রহণ করেছেন। 


চক্রশালা 


চক্রশালা চট্টগ্রাম জেলার পটিয়া রেলস্টেশন থেকে তিন কিলোমিটার পূর্বে অবস্থিত। 
ধর্মীয় শিক্ষা গ্রহণের জন্য তিনি বার্মা গিয়েছিলেন । সেখানে তিনি বিশ বছর বিনয় 
অধ্যয়ন করেন। দেশে ফেরার সময় তিনি কিছু জিনিস সঙ্গে এনেছিলেন । এগুলো হচ্ছে 
একখানা চক্রাসন, তিনটি বুদ্ধমূর্তি ও কয়েকখন্ড বুদ্ধাস্থি । 

প্রথমে তিনি ভারতের আগরতলায় পাচ বছর অবস্থান করেন। এর পর চট্টগ্রামের 
সীতাকুণ্ড পাহাড়ে সঙ্ঘারাম স্থাপন করেন। এখানে তার শিষ্যদের নিয়ে বসবাস শুরু 
করেন। আরও পরে শিষ্যদের নিয়ে চক্রশালার এক আম বাগানে উপস্থিত হন। 
হাইডমজা নামে এক ধনী ব্যক্তি এই বাগানের মালিক ছিলেন। চন্দ্রজ্যোতি স্থবিরের 
অসাধারণ পান্ডিত্য দেখে তিনি মুগ্ধ হন। তিনি তিন দিন ব্যাপী এক ধর্মসভার আয়োজন 
আনেন । 

চন্দ্রজ্যোতি স্থবির চলে যাওয়ার সময় চক্রাসনটি হাইডমজাকে দিয়ে যান। হাইডমজার 


আর্থিক সাহায্যে একটি বিহার তৈরি করা হয়। এটাই চক্রশালা বিহার । বর্তমানে এখানে 
একটি স্মৃতি মন্দির আছে। 


স্থবির চন্দ্রজ্যোতি ও তার পিতা সেখানে বন্দনা ও পূজা করেন। সেই থেকে প্রতিবছর 
বিষুব সংক্রান্তিতে সেখানে বিরাট মেলা বসে। এই মেলাকে বৌদ্ধদের মিলনক্ষেত্র বলা 
চলে। বৌদ্ধদের কাছে এটি একটি পবিত্র স্থান । সেখানে গিয়ে বৌদ্ধরা বন্দনা, পুজা 
ইত্যাদি ধর্মীয় কাজ সম্পন্ন করেন । 


ময়নামতি 


কুমিল্লা শহরের অনতিদূরে ময়নামতি অবস্থিত। অনেক কাল আগে এখানে রাজতৃ 
করতেন দেব ও চন্দ্র বংশীয় রাজারা । এদের রাজধানী ছিল ময়নামতি ৷ তারা সকলেই 

বৌদ্ধধর্মের অনুসারী ছিলেন। সে আমলে ময়নামতি ছিল বৌদ্ধধর্ম চর্চার প্রাণকেন্দ্র । 
এখানে অনেক বৌদ্ধ শিক্ষা প্রতিষ্ঠান গড়ে ওঠে ৷ রাজারা অনেক বিহার, স্তুপ ও প্রাসাদ 
নির্মাণ করান । ধীরে ধীরে বিভিন্ন কারণে নগরী লুপ্ত হয়ে মাটিচাপা পড়ে যায় । বর্তমানে 
খনন কাজের ফলে সেসব প্রাচীন নিদর্শন এখন উদ্ধার করা হচ্ছে। 

এর মধ্যে ময়নামতির শালবন বিহার উল্লেখযোগ্য । অনুমান করা হয় দেব বংশীয় রাজা 
ভবদেবের সময় বিহারটি নির্মিত হয়। শালবন বিহারের চারদিকে চারটি প্রাচীর আছে। 
বিহারের প্রবেশদ্বার ছিল একটি । এখানে ছিল ১১৫টি কক্ষ। কক্ষগুলোতে ভিক্ষুরা ধ্যান- 
সমাধি করতেন। বিদ্যা চর্চা করতেন। বিহারের সামনে আছে উঠান ও বারান্দা । 
কয়েকটি টিলার খোজ পাওয়া গেছে। টিলার মধ্যে কয়েকটির পরিচয়ও পাওয়া গেছে। 
যেমন- আনন্দের রাজপ্রাসাদ, ভোজ রাজার প্রাসাদ ও রুপকন্যার প্রাসাদ । 

পাওয়া গেছে। শালবন বিহারের পাশে একটি যাদুঘর আছে । ময়নামতিতে প্রাপ্ত বহু 
নিদর্শন এখানে সংরক্ষণ করা হয়েছে। ময়নামতির পার্শুবতী অঞ্চলে এখনও বৌদ্ধ গ্রাম 
আছে। 


অন্শীলনী 


a 


ক. সঠিক উত্তরে টিক (৬) চিহ্ন দাও : 
১. বুদ্ধের সময় মগধের রাজধানী ছিল- 


ক. তক্ষশিলা খ. বৈশালী 
গ. রাজগৃহ ঘ. শ্রাবস্তী 
২. প্রথম বৌদ্ধ সংগীতি অনুষ্ঠিত হয়- 
ক. বৈশালীতে খ. সপ্তপর্ণী গুহায় 
গ. বাংলাদেশে ঘ. অমরাবতীতে 
৩. কোশলরাজ প্রসেনজিতের রাজধানী ছিল- 
ক. শ্রাবস্তী খ. সীচী 
গ. রাজগৃহ ঘ. ময়নামতি 
৪. প্রসেনজিৎ কোন বিহার বুদ্ধকে দীন করেন? 
ক. বেণুবন বিহার খ. জেতবন বিহার 


গ. সোমপুর বিহার ঘ. রাজকারাম বিহার 

৫. তক্ষশিলা কোন নদীর তীরে অবস্থিত? 
ক. অচিরাবতী 
গ. বিতস্তা 
৬. চন্দ্রজ্যোতি স্থবিরের বাড়ি ছিল- 
ক. বাশখালী 
গ. পটিয়া 
৭. শালবন বিহারে কয়টি কক্ষ ছিল? 
ক. ১১৫টি 
গ. ১১০টি 
খ. উভয় পাশের বাক্যাংশ মিল কর : 
১. বুদ্ধের জীবনের ঘটনাবহুল 
২. রাজা বিমিবসার 
৩. জীবক বুদ্ধের 
৪. বিশাখা ছিলেন 
৫. তক্ষশিলা জ্ঞান-বিজ্ঞান 
৬. হাইডমজার আর্থিক সাহায্যে 
গ. সংক্ষেপে উত্তর দীও : 
১. চার মহাতীর্থ কী কী? 
২. তীর্থস্থান দর্শনে কী উপকার হয়? 
৩. রাজগৃহের বর্তমান নাম কী? 


খ. ফন্ু 
ঘ. তিস্তা 


খ. চকরিয়া 
ঘ. সীতাকুন্ড 


খ. ১২০টি 
ঘ. ১১৭টি 


১. বৌদ্ধধর্মে দীক্ষিত হন। 

২. শ্রেষ্ঠী মিগারের পুত্রবধূ 

৩. একটি বিহার তৈরি করা হয়। 

৪. চর্চার কেন্দ্র ছিল। 

৫. পরম ভক্ত ছিলেন। 

৬. পবিত্র স্থানগুলোকে বৌদ্ধ তীর্থ বলা হয়। 

৪. শ্রাবস্তীর তিনটি বিহারের নাম বল। 
৫. কোন কোন পরিব্রাজক তক্ষশিলায় এসেছিলেন? 
৬. চক্রশালা কোথায় অবস্থিত? 
৭. ময়নামতিতে প্রাপ্ত প্রাচীন নিদর্শন কোথায় সংরক্ষণ করা হয়েছে? 
ঘ. নিচের প্রশ্নগুলোর উত্তর দাও : 
১. তীর্থ ও মহাতীর্থের পার্থক্য বল। 
২. তীর্থ ভ্রমণের উদ্দেশ্য কী? 
৩. রাজগৃহ কোথায় অবস্থিত? রাজগৃহ বৌদ্ধদের তীর্থভূমি কেন? 
৪. শ্রাবস্তীর জেতবন বিহারের বর্ণনা দাও। 
৫. তক্ষশিলা কোথায়? খননকাজের ফলে এখানে কী কী পাওয়া গেছে? 
৬. চক্রশালায় কখন মেলা বসে? চক্রশালার গুরুত্ব সংক্ষেপে আলোচনা কর। 
৭. ময়নামতি কোথায়? শালবন বিহারের বর্ণনা দাও । 


দ্বাদশ অধ্যায় 


জাতক 


তোমরা পূর্বের শ্রেণীতে জাতক কী জেনেছ। বুদ্ধ বোধিসত্তু অবস্থায় ৫৫০ বার জন্মগ্রহণ 
করেছিলেন । তার পূর্ব জন্মের এ কাহিনীগুলোকে জাতক বলে। তিনি ধর্মোপদেশ 
দেওয়ার সময় কাহিনীগুলো বলতেন । 

জাতকের কাহিনীগুলো যেমন সুন্দর তেমন মজার ৷ কাহিনীগুলো আমাদের অবশ্যই পড়া 
দরকার ৷ জাতকে আছে সুন্দর সুন্দর উপদেশ । এই উপদেশ অন্যকে দয়া প্রদর্শন করতে 
শেখায় । পরের দুঃখে মমতা জাগায় । কর্তব্য সম্পর্কে দিক-নির্দেশনা দেয় । 

বোধিসত্ব জন্ম- জন্মান্তরে অনেক সুকর্ম করেছিলেন। তোমরা এসব জেনে নিজেরাও 
ভালো কাজ করতে আগ্রহী হবে। ভালো কাজ করলে অনেক পুণ্য সঞ্জয় করতে পারবে । 
নৈতিক জীবন গঠনে জাতকের কাহিনীগুলো সহায়ক। জাতক পাঠে জ্ঞান বাড়বে। 
ভালো কাজে আগ্রহী হবে । দেশকে ভালোবাসবে । সকলের প্রিয় হবে । উপদেশগুলো 
অনুসরণে নৈতিকতাবোধ, স্বদেশপ্রেম, ভ্রাতৃতৃবোধ প্রভৃতি গুণে গুণান্বিত হবে। সাহিত্য 
হিসাবেও জাতকের মূল্য আছে। 


এ অধ্যায়ে জাতকের পাঁচটি কাহিনী দেওয়া হল। 


কাত্যায়নী জাতক 


অনেক দিন আগের কথা । কাত্যায়নী নামে এক মহিলা ছিলেন। তার একটি মাত্র 
ছেলে । আদরের সন্তান, নয়নের মণি। মায়ের বয়স হলে তার যত্ন নেন, সেবা করেন। 
মাকে নিয়ে থাকেন । খুব যত্রের সঙ্গে বুড়ি মায়ের দেখাশোনা করেন। 

মা আর কতদিন বাচবেন। এই ভেবে এক সুন্দরী মেয়ের সাথে ছেলের বিয়ে দিলেন। 
মায়ের এত সেবা-যত্ব দেখে বউয়ের মনে এল দারুণ হিংসা । একদিন সে স্বামীকে বলল- 
তোমার মায়ের সঙ্গে থাকা আমার পক্ষে সম্ভব নয়। তোমার মাকে চলে যেতে বল। 
নয়তো আমি চলে যাব। 


ছেলে বউয়ের মন রক্ষার জন্য বলল- মা, তুমি রোজই ঝগড়া কর। যেদিকে ইচ্ছা তুমি 
চলে যাও। যেখানে ইচ্ছা থাক গিয়ে। মনের দুঃখে কাদতে কাদতে মা এক দূর 
সম্পর্কের আত্মীয়ের বাড়ি গিয়ে উঠলেন । দিন-রাত খাটুনির বিনিময়ে মা খাওয়া-থাকার 
ব্যবস্থা করে নিলেন। 

এদিকে বউয়ের একটি ছেলে হল। ছেলেটিকে দেখলে দু চোখ জুড়িয়ে যায়। নাতি 
হয়েছে শুনে মা খুব খুশি । তবে মনে খুব দুঃখ পেলেন। তিনি ভাবলেন- আমার আদরের 
নাতিকে দেখলাম না। বিনা অপরাধে আজ আমি ঘরছাড়া । ধর্ম বলতে কী কিছুই নেই। 
মা ঠিক করলেন, ধর্মের জন্য পূজা করবেন । থালায় সাজালেন ফুল-বাতি। দেবরাজ ইন্দ্র 
স্বর্ণ থেকে অসহায় মায়ের করুণ অবস্থা দেখলেন । ব্রাহ্মণের ছদ্মবেশে তিনি উপস্থিত 
হলেন । 


তিনি বললেন-বুড়ি মা, তুমি কী করছ? 
মা বললেন- ধর্মের জন্য পূজা করছি। 
মা, ছেলে ও বউয়ের সব কথা খুলে বললেন । 


ইন্দ্র বললেন- মা, তুমি দুঃখ করবে না। তোমার বউ ও ছেলের মতিগতির নিশ্চয়ই 
পরিবর্তন ঘটবে। কারণ তাদেরও একটি ছেলে হয়েছে । তুমি ঘরে যাও । আমি দেবরাজ 
ইন্দ্র। 

মায়ের কোলে নাতিকে তুলে দিচ্ছে 


দেবরাজ ইন্দ্রকে মা শ্রদ্ধার সঙ্গে প্রণাম জানিয়ে বাড়ির পথে ফিরলেন । পথের অর্ধেক 
না যেতেই দেখলেন, ছেলে আর বউ নাতি নিয়ে এগিয়ে আসছে। ওরা দুজনেই বলল- 
মা, দেখ তোমার নাতি । মায়ের কোলে নাতিকে তুলে দিল। 

ওরা দুজনেই মাকে প্রণাম করল । বলল- মা, তুমি আমাদের ক্ষমা কর । 

মা তাদের আশীর্বাদ করলেন । তিনি নাতিকে সম্নেহে কোলে তুলে নিয়ে বাড়ি ফিরে 
গেলেন। 


উপদেশ : মায়ের গুণ অতুলনীয়। 

বাবেরু জাতক 
অনেক দিন আগের কথা । তখন বারাণসীর রাজা ব্ৰহ্মদত্ত । এই সময়ে বোধিসত্ব 
ময়ুরকুলে জন্মগ্রহণ করেন । বারাণসীর পাশেই ছিল বাবেরু রাজ্য। বাবেরু রাজ্যে কোনো 
পাখি ছিল না। কয়েক জন বণিক একটি দিক নির্ণয়কারী কাক নিয়ে বাবেরু রাজ্যে যায়। 
বাবেরুবাসীরা কাকটি দেখে কেনার ইচ্ছা প্রকাশ করে। তারা এক শত টাকা দিয়ে 
কাকটি কিনল। 
কাকটিকে সোনার তৈরি এক পিজরায় রাখল । তাকে প্রতি দিন মাছ, মাংস, মিষি ফল 
খেতে দিত। কাক এভাবে আদর যত্ন পেতে লাগল । পুনরায় বণিকেরা বাবেরু রাজ্যে 
এল । ওরা নৌকা সাজিয়ে মাস্তুলের উপর একটি ময়ূর বসিয়ে রাখল । 
মযুরটি হাততালি দিলে নাচত। সুর করে গান গাইত। ময়ূরের সৌন্দর্য এবং গুণ দেখে 
বাবেরুবাসীরা মুগ্ধ হল। অনেক দর কষাকষির পর এক হাজার কাহণ মুল্যে মযুরটি 
কিনে নিল। 
সুন্দর ময়ুরটি পেয়ে বাবেরুবাসীরা খুব খুশি। দলে দলে সবাই ময়ূর দেখতে এল। 
এদিকে কাকের যত্ন কমে গেল। কেউ তাকে আর দেখতে আসে না। এমনকি খাবারও 
দেয় না। 
কোনো খাবার না পেয়ে কাক কা কা শব্দ করতে লাগল । উড়ে গিয়ে ময়লা আবর্জনা 
খেতে লাগল । 

আবর্জনা খাচ্ছে। 


বুদ্ধের আবির্ভাবের পূর্বে সাধারণ সন্নযযাসীরা সম্মান পায়। কিন্তু বুদ্ধের সুমধুর 
ধর্মদেশনায় তাদের লাভ সৎকার চলে যায়। এসব সন্নযাসীরা কাকের সাথে তু 


সেবাযত্ব করছে । কাক 
অনন্ত গুণসম্পন্ন বুদ্ধ সকলের পূজনীয় । 


উপদেশ : গুণী ব্যক্তিরা সর্বত্র পূজিত হয়। 

কুরজা মৃগ জাতক 

অতীতকালে বারাণসীর রাজা ছিলেন ব্রহ্মদত্ত। তখন বোধিসত্ত কুরঙ্গ মৃগরুপে জন্মগ্রহণ 
করেন । বনের ফলমূল খেয়ে হরিণটি বড় হতে থাকে । 

বনের পাশেই ছিল একটি গ্রাম। এ গ্রামে বাস করত এক ব্যাধ। বনের হরিণের মাংস 
বিক্রি করে সে জীবিকা নির্বাহ করত। সে ফলবান গাছে মাচা বেধে ওত পেতে থাকত । 
ফল খেতে আসত হরিণ । ব্যাধ টোপ ফেলে তাদের হত্যা করত। 

একদিন ব্যাধ সকাল সকাল খাওয়া দাওয়া সেরে মাচায় হরিণের অপেক্ষায় রইল। 
বোধিসত্ত নিজের বাসস্থান থেকে বেরিয়ে এ গাছতলায় এসে হাজির। হরিণরুপী 
বোধিসত্তু ছিলেন অত্যন্ত বুদ্ধিমান । গাছ থেকে দূরে দাঁড়িয়ে ভাবলেন, কোনো উপদ্রব 
আছে কিনা । 

ব্যাধ এবং কুরঙ্গ মৃগ 

ব্যাধ দেখল, বোধিসত্ব দূরে দাঁড়িয়ে আছে। তখন সে মাচায় বসে সুমিষ্ট ফলগুলো 
বোধিসত্তের দিকে ছুঁড়তে লাগল । ফলগুলো একটি একটি বোধিসন্তের সামনে এসে 
পড়ল । তিনি বুঝতে পারলেন গাছে কোনো ঘাতক ব্যাধ আছে। উপরের দিকে তাকাতেই 
দেখলেন ব্যাধকে। তবে দেখেও না দেখার ভান করলেন । বললেন,“ওহে বৃক্ষ, আগে 
তুমি ফলগুলো নিচে ফেলতে । আজ কি তোমার স্বভাবের পরিবর্তন হয়েছে? তুমি তোমার 
স্বভাবের পরিবর্তন করেছ। সুতরাং আমিও চলে যাচ্ছি। অন্য গাছে গিয়ে সুমিষ্ট ফল 
খাব।”- তিনি চলে যাবার জন্য পা বাড়ালেন । 

উপায়ান্তর না দেখে ব্যাধ মাচার ওপর থেকে তীর ছুঁড়ে মারল । বলল- এখন যাচ্ছ, তবে 
আমার হাত থেকে তোমার রেহাই নেই। 

বোধিসত্তু বললেন- ব্যাধ তোমার হাত থেকে আমি রক্ষা পেয়েছি। কিন্তু অকুশল কর্ম 
থেকে তোমার রক্ষা নেই। তোমার দুষ্কর্মের ফল তোমাকে ভোগ করতেই হবে । এই বলে 
হরিণরুপী বোধিসত্তু চলে গেলেন । 


উপদেশ : কর্মফল ভোগ করতে হয়। 
শশক জাতক 


অতীতকালে বারাণসী রাজ্যের রাজা ছিলেন ব্রন্মদত্ত। তাঁর রাজতৃকালে বোধিসত্ত শশক 
কুলে জন্গ্রহণ করেন। তার ছিল তিন বন্ধ। শিয়াল, বানর ও উদৃবিড়াল। চার বন্ধু 
বাস করত গঙ্গা নদীর তীরে । শশক (খরগোশ) ছিল খুব পণ্ডিত । প্রতি দিন সন্ধ্যায় 
তিন বন্ধুকে ধর্মকথা শোনাত। 

একদিন শশক চাঁদ দেখে বুঝল পরদিন পূর্ণিমা । বন্ধদের বলল- তোমরা উপোসথ গ্রহণ 
কর। শীল পালন কর। যা পার দান কর । শীলবান ব্যক্তির দান মহাফলদায়ক। 
উপদেশ শুনে বন্ধুরা খাবারের খোঁজে বের হল। 

শিয়াল এক বাড়িতে ঢুকল। সে দেখল, এক হাঁড়ি মাংস, মিষ্টি ও এক ভাণ দই 
বারান্দায় পড়ে আছে। সে তিন বার হাঁক দিল- এগুলো কার? এগুলো কার? এগুলো 
কার? 

কেউ সাড়া দিল না। তখন সে এ সব নিয়ে গর্তে এল । 

ওদিকে উদ্বিড়াল সমুদ্রের তীরে গিয়ে মাছের গন্ধ পেল । বালি খুঁড়ে সে চারটি মাছ বের 
করল । সেও তিন বার বলল- এগুলো কার? এগুলো কার? এগুলো কার? 

কেউ সাড়া দিল না। তখন সে মাছগুলো গর্তে নিয়ে এল । বানরও বন থেকে একগুচ্ছ 
আম পেড়ে নিয়ে এল । 

এদিকে খরগোশ ভাবতে লাগল- সে কিরুপ দান দেবে । তার খাবার তো কেবল ঘাস। 
ঘাসতো লোকে খায় না। তার পক্ষে অন্য খাবার সংগ্রহ করা সম্ভব নয়। সে ঠিক করল- 
এরূপ দান করব, জগতে যা কোনো দিন কেউ দান করেনি । আমার দান দিয়ে আজ 
অতিথিকে খাওয়াব। অতিথিকে আমি নিজের ঝলসানো মাংস খেতে দেব । 

দেবরাজ ইন্দ্র শশকের মহাসংকল্পের কথা জানতে পারলেন। দান পরীক্ষার জন্য ইন্দ্র 
এক ব্রাহ্মণের বেশে উপস্থিত হলেন। তিনি একে একে সকলের দান গ্রহণ করলেন। 
অবশেষে খরগোশের নিকট এলেন । খরগোশ তাঁকে দেখে খুব খুশি । ব্রাহ্মণরুপী ইন্দ্রকে 
বলল- আপনি আগুন জ্বালুন। আমি তাতে ঝাপ দেব। আপনি আমার আগুনে ঝলসানো 
মাংস খাবেন । আমার দানরূপে আমাকেই গ্রহণ করুন। 

ইন্দ্র খড়কুটো দিয়ে আগুন জীলালেন। খরগোশ তিন বার গা ঝাড়া দিল। পোকা-মাকড় 
থাকলে যাতে শরীর থেকে পড়ে যায়। তারপর নির্ভয়ে আগুনে ঝাঁপ দিল । কিনতু আশ্চর্য, 
আগুন তার একটি কেশও স্পর্শ করল না। খরগোশ ব্রাহ্মণকে বলল-বান্মণ তোমার 
আগুন এত শীতল কেন? 

ইন্দ্র নিজের পরিচয় প্রদান করলেন । বললেন- হে শশক, আমি ইন্দ্র। তোমার দান 
পরীক্ষার জন্য এরুপ করেছি। খরগোশ বলল- হে দেবরাজ, বিশ্ব ব্রহ্মান্ডের সবাই আমার 
দান পরীক্ষা করুক । আমাকে কখনও দান বিমুখ দেখবে না। 

ইন্দ্র বললেন- শশক তোমার খ্যাতি সারা বিশ্বে ছড়িয়ে পড়ুক । দেবরাজ ইন্দ্র চন্দ্র মণ্ডলে 
একটি শশক চিহ্ন এঁকে দিলেন। সে কারণে আজও আমরা চাদে একটি শশকের চিহ্ন 
দেখি। 


উপদেশ : শীলবান ব্যক্তিরা সর্বত্র পূজিত হয়। 


সেরিবাণিজ জাতক 


অতীতে বোধিসত্ের রাজতৃকালে অন্ধপুর নামে এক নগরী ছিল। এই নগরীতে দু জন 
ফেরিওয়ালা বাস করত। এক জনের নাম সেরিবান, অন্য জনের নাম সেরিবা। তারা 
ফেরি করতে গেলে কোন রাস্তায় যাবে ঠিক করে নিত। এক জন যেদিকে গেছে অন্য 
জনও পরে সেদিকে যেতে পারত। এক সময়ে অন্ধপুরে ছিল এক সম্পদশালী শ্রেষ্ঠী 
পরিবার ৷ পরবর্তীতে এই পরিবার তাদের ধনসম্পদ হারিয়ে ফেলে । ফলে তারা গরিব 
হয়ে যায়। 

এই দরিদ্র পরিবারে মাত্র দু জন জীবিত ছিল। এক জন বালিকা ও তার বৃদ্ধা ঠাকুরমা । 
তারা প্রতিবেশীদের বাড়িতে কাজকর্ম করে অতি কষ্টে দিন কাটাত। 

সুদিনে এই পরিবারের প্রধান একটি সোনার থালায় খেতেন। সেটি তখনও ছিল। কিন্তু 
অনেক দিন ব্যবহার না করাতে থালাটি ময়লা হয়ে গিয়েছিল । সোনার থালা বলে মনেই 
হতনা । 

ফেরিওয়ালা সেরিবা ছিল লোভী ও ধূর্ত। একদিন সে শ্রেষ্ঠীর বাড়ির পাশ দিয়ে যাচ্ছিল। 
“কলসী কিনবে, কলসী কিনবে” -এভাবে সে ডাক দিল। তা শুনে বালিকাটি বলল- 
ঠাকুরমা আমাকে একখানা গয়না কিনে দাও না। 

তাকে দিল। বলল- এটির বদলে কি নেওয়া যায় না? এটাতো আমাদের কোনো কাজে 
আসে না। 

ঠাকুরমা ফেরিওয়ালা সেরিবাকে ডাকলেন । তাকে বসতে বলে সোনার থালাটি দিলেন। 
বললেন- এর বদলে আমার নাতনীকে একটা জিনিস দিন । 

ফেরিওয়ালা সেরিবা থালাটি দু একবার উল্টে পাল্টে দেখল । পরীক্ষা করে দেখল থালাটি 
সোনার ৷ তার মনে দুর্বুদ্ধি এল ৷ দু জনকে ঠকিয়ে কীভাবে সোনার থালাটি নেওয়া যায় । 
সে বলল- এটার পরিবর্তে সিকি পয়সাও তো দেওয়া যাবে না। 

সেরিবা অবজ্ঞার ভান করে থালাটি মাটিতে ফেলে রেখে চলে গেল। 

একটু পরেই ফেরিওয়ালা সেরিবান এ পথে এল । কলসী কিনবে, কলসী কিনবে- বলতে 
বলতে সেই বাড়ির সামনে দীড়াল। বালিকা তার ঠাকুরমাকে গিয়ে বলল । 

ঠাকুরমা বললেন- থালাটির কোনো দাম নেই শৃনেছ। 

বালিকা বলল- ঠাকুরমা, ওই ফেরিওয়ালা ভালো লোক নয়। এই লোকটাকে ভালো মনে 
হচ্ছে। এ বোধহয় থালাটি নিতে আপত্তি করবে না। 

ঠাকুরমা সেরিবানকে ডেকে থালাটি তার হাতে দিলেন। সেরিবান দেখা মাত্রই বুঝতে 
পারল এটি সোনার ৷ সেরিবান বলল- মা, এ থালার দাম লক্ষ মুদ্রা। আমার হাতে এত 
টাকা নেই। 


ঠাকুরমা বললেন-এই মাত্র একজন ফেরিওয়ালা এসেছিল । সে বলেছে, এর মূল্য সিকি 
পয়সাও নয়। আপনি ভালো লোক । থালাটি আপনাকেই দেব। আপাতত বিনিময়ে যা 
পারেন দিয়ে যান। 


সেরিবানের হাতে পাঁচ শত টাকা ও কিছু পণ্যদ্রব্য ছিল। সেরিবান আটটি টাকা এবং 
দাড়ি পাল্লা নিজের কাছে রাখল ৷ অবশিষ্ট টাকা ও পণ্য ঠাকুরমার হাতে দিল। 

সেরিবান ও নাতনিসহ ঠাকুরমা 

অতঃপর নদীর তীরে উপস্থিত হল । নদীর তীরে ছিল একটি নৌকা । সেরিবান মাঝিকে 
বলল- শিগ্গীর আমাকে পার করে দাও । 

এদিকে লোভী ফেরিওয়ালা সেরিবা আবার ফিরে এল । বৃদ্ধাকে বলল,- ভেবে দেখলাম, 
তোমাদের কিছু টাকা দেব । থালাটি নিয়ে এস। 

ঠাকুরমা বললেন-সে কী কথা বাপু? তুমি না বললে এর দাম এক পয়সাও নয়। এইমাত্র 
অন্য একজন ফেরিওয়ালা অনেক টাকা আর জিনিস দিল। পরিবর্তে সোনার থালাটি 
তাকেই দিলাম । লোকটি খুবই ভালো । বোধহয় তোমার মনিব । 

একথা শোনামাত্র লোভী সেরিবার মাথা ঘুরে গেল। সে পাগলের মত ছুটাছুটি করতে 
লাগল । তার কাছে যে সব টাকা পয়সা ও মালপত্র ছিল তা ছড়িয়ে ছিটিয়ে দিল। 

ছুটে নদী তীরে গেল। সৎ লোক সেরিবান তখন নদীর অপর তীরে । দুষ্ট বুদ্ধিসম্পন্ন 
ফেরিওয়ালা সেরিবা সেদিকে ফ্যাল ফ্যাল করে তাকিয়ে রইল । অনুতাপে জ্ঞান হারিয়ে 
সেখানেই সেরিবার মৃত্যু ঘটল । সেরিবান সেই সোনার থালা বিক্রি করে অনেক দান ধর্ম 
করল। 


উপদেশ : লোভে পাপ, পাপে মৃত্যু 


অনুশীলনী 

ক. বাম ও ডান পাশের মিল কর : 
১. জাতকে আছে ১. অত্যন্ত বুদ্ধিমান । 
২. মা ঠিক করলেন ২. লোভী ও ধূর্ত। 
৩. বাবেরুবাসীরা কাকটি দেখে ৩. সুন্দর সুন্দর উপদেশ । 
৪. হরিণরুপী বোধিসত্ত ছিলেন ৪. কেনার ইচ্ছা প্রকাশ করে। 
৫. শীলবান ব্যক্তির দান ৫. ধর্মের জন্য পুজা দেবেন 
৬. ফেরিওয়ালা সেরিবা ছিল ৬. মহাফলদায়ক। 

১ 

২ 

৩. দলে দলে সবাই---দেখতে এল। 
৪. কর্মফল---। 
৫. সে দেখল---মাংস---ও---দই। 
৬. লোভে---পাপে--- | 

গ. সংক্ষেপে উত্তর দাও : 

১. জাতক পাঠের উপকারিতা কী? 

২. বুদ্ধ বোধিসত্ত অবস্থায় কতবার জন্মগ্রহণ করেছিলেন । 
৩. বারাণসীর রাজা কে ছিলেন? 

৪. বউয়ের মনে হিংসা এল কেন? 

৫. ময়ূরের দাম কত ছিল? 

৬. হরিণরুগী বোধিসত্ত কী বলেছিলেন? 

৭. খরগোশের দান নেওয়ার জন্য কে এলেন? 

৮. ফেরিওয়ালা সেরিবা কিরূপ ছিল? 


২. ছেলে বউ এর মন রাখার জন্য মাকে কী বলল? 

৩. বাবেরু জাতকের উপদেশ কী? 

৪. কুরঙ্গ মৃগ ব্যাধকে কী বলেছিল? 

৫. খরগোশ কীভাবে অতিথিকে দান করতে গেল? 

৬. ফেরিওয়ালা সেরিবান কত মুল্যে সোনার থালাটি কিনল? 

ত্রয়োদশ অধ্যায় 
গৌতম বুদ্ধের শিষ্য - প্রশিষ্য 


ভগবান বুদ্ধ সর্বপ্রথম পাচ জন শিষ্যের কাছে ধর্মদেশনা করেন। তাদের বলা হয় 
পঞ্বগয়ি শিষ্য। এরপর আরও অনেকে সংসার ত্যাগ করে বুদ্ধের শিষ্য হয়েছেন। 
এঁদের মধ্যে মহাকাশ্যপ, আনন্দ, উপালি, সারিপুত্র, মৌদগল্যায়ন উল্লেখযোগ্য । 
পটাচারা, সুমনা, অনোপমা, ক্ষেমা আরও অনেকে । মহাপ্রজাপতি গৌতমী ভিক্ষুণীসঙ্ঘ 
প্রতিষ্ঠায় অগ্রণী ভূমিকা রাখেন। অনেকে আবার সংসারত্যাগী না হয়েও বৌদ্ধধর্মে 
বিশাখা । এঁরা হলেন বুদ্ধের গৃহী শিষ্য । 

ন্যায়পরায়ণ ও দানশীল ছিলেন । তারা মানুষকে দয়া, সংযম, শৃঙ্খলা ও উদারতা শিক্ষা 
দিয়েছেন। তাদের জীবনী পাঠ করলে চরিত্রবান হওয়া যায়। সত্যপথ অনুসরণ করা 
যায়। মহৎ ব্যক্তির আদর্শ অনুসরণ করলে ব্যক্তি জীবন সুন্দর ও সার্থক হয়। 


বুদ্ধের শিষ্য-প্রশিষ্যদের মধ্যে কয়েক জনের সংক্ষিপ্ত পরিচয় দেওয়া হল- 


স্থবির অনুরুদ্ধ 
পদুমুত্তর বুদ্ধের সময় স্থবির অনুরুদ্ধ এক ধনী পরিবারে জন্মগ্রহণ করেন । তখন তিনি 
করেন। 

পরে কাশ্যপ বুদ্ধের সময় তিনি বারাণসীতে জন্ুগ্রহণ করেন । কাশ্যপ বুদ্ধের পরিনির্বাণ 
কালে তিনি প্রদীপ পূজার ঘৃতভান্ড মাথায় নেন। সারারাত চৈত্য প্রদক্ষিণ করেন। এ 
পুণ্যফলে তিনি দেবলোকে উৎপন্ন হন। 

পরে দেবলোক থেকে চ্যুত হয়ে বারাণসীতে এক দরিদ্র পরিবারে জন্ম নেন। তখন তার 
নাম ছিল অন্নভার। তিনি সুমন শ্রেষ্ঠীর বাড়িতে চাকরি করতেন । একদিন তার সমস্ত 
খাবার এক পচ্চেক বুদ্ধকে দান করেন । পচ্চেক বুদ্ধ আশীর্বাদ করেন। শ্রেষ্ঠী সুমন 
অন্নভারকে পুণ্যভাগ দিতে অনুরোধ করেন। অন্নভার তাকে পুণ্যদান করলেন। শ্রেষ্ঠী 
খুশি হয়ে তাকে অনেক টাকা পুরস্কার দিলেন। 

একদিন শ্রেষ্ঠী সুমন রাজদর্শনে গেলেন । অন্রভারকে সাথে নিলেন। রাজা পুণ্যবান 
অনুভারকে এক হাজার টাকা দিলেন। গৃহ নির্মাণের জন্য জায়গা দান করেন। সে 
দিলেন ধনশ্রেষ্ঠী । তিনি এই টাকায় দান ধর্ম করেন। 

গৌতম বুদ্ধের সময় তিনি কপিলাবস্তু নগরে শাক্যবংশে জন্মগ্রহণ করেন । পিতার নাম 
অমিতোদন। বাল্যকালে তার নাম রাখা হয় অনুরুদ্ধ। পরম সুখে তিনি দিন যাপন 
করছিলেন । অমিতোদন পুত্রের জন্য ঝতু উপযোগী তিনটি প্রাসাদ নির্মাণ করেছিলেন । 
ক্ষণস্থায়ী জীবনের এ সুখ অনুরুদ্ধের ভালো লাগল না। তিনি প্রব্রজ্যা গ্রহণ করেন। 
সারিপুত্রের নিকট নির্বাণ পথের সাধনা করতে লাগলেন । পরে তিনি বুদ্ধের ধর্মদেশনা 
শুনে অর্হঁতৃফল লাভ করেন। 

অনুরুদ্ধ বহু জন্ম কুশল কর্ম সম্পন্ন করেন। দান দিলে পুণ্য হয়। পুণ্য প্রভাবে ইহ- 
পরকালে সুখ পাওয়া যায়। পুণ্যকাজ করলে মঙ্গল সাধিত হয়। অনুরুদ্ধের জীবন 
সাধনার এ অবদান থেকে আমরাও শিক্ষা নিতে পারি । 

বজ্গীস স্থবির 

পদুমুত্তর বুদ্ধের সময় বঙ্গীস স্থবির হংসবতী নগরে জন্মগ্রহণ করেন। তিনি ধনী 
পরিবারের সন্তান ছিলেন। সেসময় অনেকগুলো বিহার নির্মাণ করে তিনি বুদ্ধকে দান 
করেন। 

গৌতম বুদ্ধের সময় তিনি শ্রাবস্তীতে এক ব্রাহ্মণকুলে জন্ম নেন । তিনি ব্রিবেদে পারদর্শী 

ছিলেন। এক গুরুর নিকট মৃত শির মন্ত্র শিক্ষা করেন। এই মন্ত্র শিখে ব্রাহ্মণ দেশ বিদেশ 
ভ্রমণ করেন । বজ্গীস তিন বৎসর পূর্বের মৃত শির দেখে সে ব্যক্তির জন্ববৃত্তান্ত বলতে 
পারতেন। তিনি বুদ্ধের গুণে আকৃষ্ট হয়ে তার কাছে যেতে চাইলেন। তার পিতা 
বললেন, তুমি সেখানে গেলে শ্রামণ গৌতম তোমাকে মায়াজালে আবদ্ধ করবেন। 
অতএব, তুমি সেখানে যাবে না। তিনি পিতার নিষেধ না মেনে বুদ্ধের নিকট গেলেন। 
মন্ত্র জানি । বুদ্ধ তাকে পরীক্ষার জন্য তিনটি মৃত শির এনে দিলেন । 

মনুষ্য জন্ম প্রাপ্ত শির দুটো পরীক্ষা করে যথাযথ বলে দিলেন । কিন্তু নির্বাণ প্রাপ্ত শির 
সম্পর্কে কিছুই বলতে পারলেন না। বুদ্ধ বললেন, বঙ্গীস তুমি তৃতীয় শিরের কথা 
বলতে পারবে না। বঙ্গীস বুদ্ধের নিকট তৃতীয় শিরের মন্ত্র শিখতে চাইলেন । বুদ্ধ 
বললেন, তুমি প্রবজ্যা গ্রহণ কর। আমি তোমাকে মন্ত্র শিক্ষা দেব। বজ্গীস ভাবলেন, 
সমস্ত মন্ত্র শিক্ষা করে জগতে খ্যাতি লাভ করব । বজ্গীস বুদ্ধের কাছে প্রবুজ্যা প্রার্থনা 
করলেন । বুদ্ধের আদেশে ন্যাগ্রোধকপ্প তাকে প্রবৃজ্যা দিলেন । তিনি অচিরেই অর্হতৃফল 
লাভ করলেন। 


বঙ্গীস অনেক গাথা রচনা করেছেন। গাথাগুলো উপদেশপূর্ণ । তিনি বলেছেন-মৈত্রীপূর্ণ 
বাক্যই উত্তম বাক্য । কাউকে অপ্রিয় বাক্য বলে নিজে অনুতপ্ত হবে না। অপরকেও কষ্ট 
দেবে না। সব সময় সুভাষিত বাক্য বলবে । সত্য এবং প্রিয় বাক্যই অমৃত বাক্য । 


মহাপ্রজাপতি গৌতমী 


মহাপ্রজাপতি গৌতমী দেবদহ নগরে রাজপরিবারে জনুগ্রহণ করেন। তিনি ছিলেন 
সিদ্ধার্থের মাতা রাণী মহামায়ার ছোট বোন। রাজা শুদ্ধোদন উভয় বোনকেই বিয়ে 
করেন। 


সিদ্ধার্থের জন্মের সাত দিন পর রাণী মহামায়ার মৃত্যু হয়। মহাপ্রজাপতি গৌতমী 
সিদ্ধার্থের লালন পালনের ভার স্বহস্তে গ্রহণ করেন। তিনি ছিলেন নন্দের মাতা । নিজ 
পুত্রের দেখাশোনার ভার ধাত্রীর হাতে অর্পণ করেন। বুদ্ধ যখন বৈশালীতে অবস্থান 
করছিলেন,তখন রাজা শুদ্ধোদন দেহত্যাগ করেন। রাজা শুদ্ধোদনের মৃত্যুর পর 
মহাপ্রজাপতি গৌতমী সংসার ত্যাগের সংকল্প গ্রহণ করেন । তিনি বৃদ্ধের অনুমতি লাভের 
অপেক্ষায় রইলেন। 

এ সময় শাক্য ও কোলীয়দের মধ্যে রোহিণী নদীর জল নিয়ে কলহের সূত্রপাত হয় । বুদ্ধ 
এই কলহের মীমাংসার জন্য কপিলাবস্তু এলেন। মহাপ্রজাপতি গৌতমী পাচ শত শাক্য 
রমণীসহ বুদ্ধের কাছে উপস্থিত হলেন। তথাগত বুদ্ধের কাছে ভিক্ষণীব্রত পালনের 
অনুমতি প্রার্থনা করলেন । বুদ্ধ তাদের কথায় রাজি না হয়ে বৈশালী চলে গেলেন। 


মহাপ্রজাপতি গৌতমী হতাশ হলেন না। তিনি তার পাঁচ শত সহচরীসহ বৈশালী গেলেন। 
ভিক্ষুণীব্রত গ্রহণের জন্য দ্বিতীয়বার অনুরোধ করলেন । এবারও বুদ্ধ সম্মত হলেন না। 
পরে বুদ্ধের প্রধান শিষ্য আনন্দের অনুরোধে তাদের প্রার্থনা অনুমোদন করেন। এভাবে 
প্রথম ভিক্ষুণীসজ্ঘ প্রতিষ্ঠিত হল। 


গৌতমী মহিলাদের স্বনির্ভর হওয়ার জন্য সর্বদা উপদেশ দিতেন। তিনি নিজে সুতা ও 
জীবন চেষ্টা করেছেন। তিনি বুদ্ধের গুণাবলি স্মরণ করে অনেক কবিতা রচনা করেন। 
গৌতমী অল্প সময়ের মধ্যে অর্হঁতৃফল লাভ করেন। বুদ্ধ তাকে থেরীগণের নেত্রী হিসেবে 
ঘোষণা দেন। ব্রিপিটকের অন্তর্গত থেরীগাথা গ্রন্থে ৭৩ জন বৌদ্ধ ভিক্ষুণীর জীবন 
কাহিনী লেখা আছে। তাদের মধ্যে মহাপ্রজাপতি গৌতমীর স্থান সবার উপরে । তিনি 
১২০ বছর জীবিত ছিলেন। 


কৃশা গৌতমী 


কৃশা গৌতমী গরিব পিতামাতার ঘরে জন্মগ্রহণ করেন। শ্রাবস্তীতে এক শ্রেষ্ঠীর চুয়াল্লিশ 
কোটি স্বর্ণমুদ্রা ভস্মে পরিণত হয়। কৃশা গৌতমীর হাতের ছোয়ায় সেই ভস্ম স্বর্ণে 
রূপান্তরিত হয়। শ্রেষ্ঠী খুশি হয়ে গরিবের মেয়েটিকে পুত্রবধূ করে ঘরে আনেন। 

কিছু দিন পর কৃশা গৌতমীর এক পুত্র সন্তান জন্ম নেয় । ছেলেটি শিশু অবস্থায় মারা 


যায়। ভগবান বুদ্ধ তখন শ্রাবস্তীতে অবস্থান করছিলেন । কৃশা গৌতমী ভাবলেন, বুদ্ধ 
অনেক ক্ষমতার অধিকারী ৷ এই ভেবে মৃত ছেলেকে কোলে নিয়ে বুদ্ধের কাছে গেলেন । 

মৃত ছেলে কোলে নিয়ে বুদ্ধের নিকট কৃশা গৌতমী 
এমন ঘর থেকে একমুঠো সরিষা নিয়ে এস। 
কৃশা গৌতমী সরিষার জন্য ঘরে ঘরে গেলেন। কিন্তু মানুষ মারা যায়নি এমন পরিবার 
খুঁজে পেলেন না। তিনি দেখলেন জীবিতের চেয়ে মৃতের সংখ্যাই বেশি। একথা চিন্তা 
করে তার মনের দুঃখ অনেকটা লাঘব হল। মৃত পুত্রকে বনে সৎকার করে তিনি আবার 
বুদ্ধের নিকট উপস্থিত হলেন । 
বললেন, ভন্তে, আমি সরিষা পাইনি । বুদ্ধ বললেন, মানুষ মরণশীল। জন্ম নিলেই মৃত্যু 
হবে। 

তথাগত বুদ্ধ একটি উদাহরণ দিয়ে উপদেশ দিলেন- প্রবল বন্যা যেমন ঘুমন্ত গ্রাম 
ভাসিয়ে নেয় তেমনি মৃত্যুও সকলকে হরণ করে । 
ভগবান বুদ্ধের উপদেশ শুনে কৃশা গৌতমী স্লোতাপত্তি ফল লাভ করলেন। পরে 
উপসম্পদা গ্রহণ করে থেরী হিসেবে পরিচিত হন। 


সম্রাট অশোক 


মৌর্য বংশের রাজা বিন্দুসারের পুত্র ছিলেন অশোক । তিনি প্রথম জীবনে ছিলেন খুবই 
নিষ্ঠুর । একবার রাজা বিন্দুসার পুত্রকে কলিঙ্গা বিজয়ে পাঠান। তিনি যুদ্ধে জয় লাভ 
করেন। এ যুদ্ধে এক লক্ষের বেশি লোক নিহত হয়। বহু লোক আহত হয়। যুদ্ধের এই 
মর্মান্তিক দৃশ্য তার মনকে ব্যথিত করে তোলে । হঠাৎ তার মনে এক পরিবর্তন আসে। 
এ সময় তিনি মৈত্রীময় ও কল্যাণকর বৌদ্ধধর্মের প্রতি আকৃষ্ট হন। অশোক ন্যাগ্রোধ 
শ্রামণের কাছে বৌদ্ধধর্মে দীক্ষা গ্রহণ 
করেন। এরপর তিনি আর কখনও রাজ্য 
জয়ের জন্য যুদ্ধ করেন নি। ভালোবাসা 
দিয়ে শত্রুকে জয় করার সংকল্প গ্রহণ 
করেন। 


জগতে শান্তি প্রতিষ্ঠার জন্য তিনি বাকি 
জীবন উৎসর্গ করেন । জনসাধারণের মধ্যে 
ধর্ম প্রচারের জন্য ধর্মমহাপাত্র নিয়োগ 
করেন। তারা দেশে দেশে বৌদ্ধধর্ম প্রচার 
দিয়েছিলেন। পর্বতের গায়ে, পাহাড়ের 08) Ak K 
স্তম্ভে বুদ্ধের বাণী খোদিত করিয়ে দেন। সম্রাট অশোকের সময় পাটলীপুত্রে একটি 
বৌদ্ধ সংগীতি অনুষ্ঠিত হয় । এতে তিনি সর্ব প্রকার সহায়তা করেন। এটি তৃতীয় বৌদ্ধ 
সংগীতি নামে পরিচিত। 

তিনি নিজ পুত্র মহেন্দ্র ও কন্যা সংঘমিত্রাকে বৌদ্ধধর্মে দীক্ষিত করিয়েছিলেন। ধর্ম 
প্রচারের জন্য তাদের সুদূর সিংহলে পাঠান । সম্রাট অশোক বহু তীর্থস্থান দর্শন করেন। 
যেখানেই গিয়েছেন সেখানেই স্মারক স্তম্ভ নির্মাণ করিয়েছেন । সেগুলো অশোক স্তম্ভ 
নামে পরিচিত। 

সকল ধর্মের প্রতি তিনি উদার ছিলেন। সকলকে তিনি মুক্ত হস্তে দান করতেন । তার 
রাজ্যে সকল ধর্মের লোক সুখে বাস করত । 


অনুশীলনী 
ক. সঠিক উত্তরে টিক (৭) চিহ্ন দাও : 
ক. প্রত্যেক বুদ্ধকে খ. পচ্চেক বুদ্ধকে 
গ. শ্রীমণকে ঘ. ভ 
২. বজ্গীস কিসে পারদর্শী ছিলেন? 
ক. মহাভারতে খ. বাংলা সাহিত্যে 
গ. ত্রিবেদে ঘ. লোকসাহিত্যে 
৩. মহাপ্রজীপতি গৌতমী কোথায় জনুগ্রহণ করেন? 
ক. দেবদহ নগরে খ. সাংকাশ্য নগরে 
গ. পাটলিপুত্র নগরে ঘ. রাজগৃহ নগরে 
৪. মহাপ্রজাপতি গৌতমী কত জন শীক্য রমণীসহ বুদ্ধের কাছে উপস্থিতহলেনঃ? 
ক. পাচ শত খ. ছয় শত 
গ. চার শত ঘ. আট শত 
৫. কার হাতের ছোঁয়ায় ভস্ম স্বর্ণে রূপান্তরিত হয়? 
ক. শ্রেষ্ঠীর খ. বুদ্ধের 
গ. মায়াদেবীর ঘ. কৃশা গৌতমীর 
৬. অশোক বৌদ্ধধর্ম প্রচারের জন্য কাদের নিযুক্ত করেছিলেন? 
ক. ধর্মদূত খ. ধর্মরক্ষক 


গ. ধর্মমহাপাত্র ঘ. ধর্মশাসক 

খ. উভয় পাশের বাক্যাংশ মিল কর : 
১. বুদ্ধ সর্ব প্রথম পাচ জন শিষ্যের ১. হওয়ার জন্য সর্বদা উপদেশ দিতেন। 
২. ক্ষণস্থায়ী জীবনের এ সুখ ২. কৃশা গৌতমী শস্রাতাপত্তি ফল লাভ করলেন। 
৩. গৌতমী মহিলাদের স্বনির্ভর ৩. হংসবতী নগরে জন্মগ্রহণ করেন । 
৪. সম্রাট অশোক ন্যাগ্রোধ শ্রামণের ৪. কাছে ধর্মদেশনা করেন। 
৫. ভগবান বুদ্ধের উপদেশ শুনে ৫. অনুরুদ্ধের ভালো লাগল না। 
৬. পদুমুত্তর বুদ্ধের সময় বঙ্গীস স্থবির | ৬. কাছে বৌদ্ধধর্ম গ্রহণ করেন। 
গ. সংক্ষেপে উত্তর দাও : 
১. বুদ্ধের কয়েক জন শিষ্যের নাম বল। 
২. অনুরুদ্ধের জীবন সাধনা থেকে আমরা কী শিক্ষা লাভ করি? 
৩ বঙ্গীস কে ছিলেন? 
৪. মহাপ্রজাপতি গৌতমী ভিক্ষুসঙ্ঘকে কী দান করেছিলেন? 
৫. বুদ্ধ কৃশা গৌতমীকে কী উপদেশ দেন? 
৬. সম্রাট অশোকের মনে পরিবর্তন এল কেন? 


ঘ. নিচের প্রশ্নগুলোর উত্তর দাও : 
১. বুদ্ধের শিষ্য-প্রশিষ্যদের জীবনী পাঠ কেন করবে? 

২. স্থবির অনুরুদ্ধের পূর্ব জীবনবৃত্তান্ত আলোচনা কর । 

৩. বঙ্গীসের জীবন কাহিনী সংক্ষেপে বল। 

৪. মহাপ্রজাপতি গৌতমীর ভিক্ষুণীব্রত গ্রহণের কাহিনী বর্ণনা কর। 

৫. কৃশা গৌতমী কেন বুদ্ধের কাছে গিয়েছিলেন? বুদ্ধ তাকে কী বললেন? 
৬. বৌদ্ধধর্ম প্রসারে সম্রাট অশোকের অবদান উল্লেখ কর। 


6 দ্বিতীয় প্রাথমিক শিক্ষা উন্নয়ন কর্মসূচি (পিইডিপি ২)-এর 

শিক্ষাক্রম ও গাঠ্যগুক্তক বোর্ড, ঢাকা 
নন 


